Vesti online / Sport / Košarka / KK Partizan prihvatio uslove: Predsednik će biti imenovan već u petak\nVestionline, KK Partizan A\nKK Partizan prihvatio uslove: Predsednik će biti imenovan već u petak\nVanredna skupština KK Partizan NIS, održana je danas u beogradskom hotelu "Radisson Blu Old Mill". Tokom konstruktivne sednice, konstatovana je kandidatura Ostoje Mijailovića za novog predsednika KK Partizan NIS, nakon čega je novi kandidat predložio dve izmene u statutu, koje su jednoglasno usvojene.\nSada je već izvesno da će MIjailović od petka biti predsednik KK Partizan\nPrema novim izmenama, Upravni Odbor kluba će biti proširen sa 13 na 19 članova, kako bi što više ljudi koji žele da pomognu Partizanu, bili u prilici da to na ovaj način učine. Takođe, usvojen je i predlog da predsednik postavlja direktora kluba u cilju efikasnijeg rada kluba.\nNova Skupština, zakazana je za petak u 14 časova. Tada će kandidat za predsednika, Ostoja Mijailović, predstaviti svoj predlog za sastav Upravnog Odbora, nakon čega će Skupština glasati o njegovom izboru za predsednika.\n* Predsednik na čekanju, ali već bira UO\n* Nikolić: Sledeće godine ćemo biti u boljem sastavu, a ove...\nKOŠARKA Partizan tužio banku


Fizička aktivnost kao lek – Nu3 Centar za ishranu – Nutricionistički pregled i individualni plan ishrane\nHome Tekstovi Fizička aktivnost kao lek\nadmin Tekstovi December 25, 2019\t April 3, 2021\nČesto čujemo da je fizička aktivnost nezamenjiva – i to je tačno! Naravno, ona treba da bude prilagođena zdrastvenom stanju osobe pre svega. Fizička aktivnost ne može da bude zamena za lekove kada do određene bolesti već dođe, ali može da pomogne u popravljanju celokupnog stanja organizma, da ubrza oporavak u nekim slučajevima i što je najvažnije-da bude prevencija određenih stanja i bolesti!\nNavešćemo nekoliko benefita fizičke aktivnost:\nFizička aktivnost može pomoći u regulaciji krvnog pritiska i doprineti sveopštem kardiovaskularnom zdravlju. Kao prevencija povišenom krvnom pritisku fizička aktivnost je nezamenjiva. Međutim, ukoliko je do oscilacija pritiska već došlo preporučuje se lagana, aerobna fizička aktivnost kao što je brzo hodanje, plivanje, joga…Bilo bi pogrešno da se osobe sa ovim problemom bave nekim težim fizičkim aktivnostima kao što je kardio trening ili tretana. Vežbajući jačamo i srčani mišić što za posledicu ima veću toleranciju na napor, adekvatan broj otkucaja u minuti što iznosi od 60 do 80 (sportisti često imaju usporen puls zbog dobre utreniranosti srčanog mišića, ali ovde se govori o umerenoj fizičkoj aktivnosti), generalno bolje stanje organizma…Takođe, učestalost pojave venske tromboze se smanjuje redovnim vežbanjem.\nFizička aktivnost pomaže kod osteoporoze. Na koji način? Kada vežbate jačate muskulaturu, a muskulatura je ustvari potpora kostima. Kod osteoporoze dolazi do pojave „krhkih“ kostiju koje se lako lome zbog nedostatka kalcijuma i ostalih gradivnih materija kosti. Tada je ojačana muskulatura veoma važna da bi sprečila ili ublažila pojavu lomova. Naravno, ovo se dešava najčešće kod starije populacije pa i ove vežbe treba da budu blage i prilagođene.\nFizička aktivnost može pomoći kod osetljivosti ćelija na preuzimanje šećera iz krvi. Hormosnki disbalans ove vrste praktično je poprimio oblik epidemije među današnjom populacijom. Sve je više mladih koji imaju ovaj metabolički sindrom zbog odrastanja u „modernom“ dobu koje je užurbano, stresno i u kom se pretežno konzumira industrijski prerađena hrana prepuna šećera na kojoj deca nažalost odrastaju. Vežbanje može uticati na bolje iskorištavanje glukoze u organizmu i naravno na smanjenje kilograma koji su često udruženi sa poremećenom funkcijom pankresa.\nFizička aktivnost ublažava napetost i stres, tako što se bukvalno „izduvamo“ vežbajući, pogotovo ako je to negde na čistom vazduhu ili u vodi.\nFizička aktivnost, naravno, reguliše telesnu masu tako što vežbanjem sagorevamo kalorije i masno tkivo u telu. Za ovaj efekat je bitan način i vremensko trajanje treninga, kao i vrsta treninga što zavisi od zdravstvenog stanja, uzrasta i krajnjeg cilja osobe.\nOno što je sigurno jeste da se fizička aktivnost mora kominovati sa određenim režimima ishrane (u zavisnosti da li bolujemo od određene bolesti, koji su nam krajnji ciljevi, da li želimo da povećamo kondiciju, mišićnu masu itd…) inače je napredak privremen ili u potpunosti izostaje.\nUopšteni savet koji može da vam da nutricionista jeste da blaga fizička aktivnost mora postojati, pa makar to bila svakodnevna šetnja u trajanju od desetak minuta. Dva sata pre fizičke aktivnosti ne bi trebalo jesti kako se ne bi opteretio digestivni sistem i umanjio fizičke performanse, a nakon vežbanja obavezan je obrok koji će nam popuniti glikogenske rezerve i obezbediti protine za bolju izgradnju mišića. Sve ostalo je visoko individualno i dobija se isplaniranim individualnim planom ishrane u zavisnosti od zdravstvenog stanja i stepena fizičke aktivnosti.\nMislimo na Vaše zdravlje i lepotu,


NATO i Avganistan – tenzije u transatlanskim odnosima\nTalibanska pobuna i pogoršanje situacije u Avganistanu, po svemu sudeći, biće prioritet tekućeg samita NATO-a u Rigi. Predsjednik SAD će od evropskih saveznika tražiti da pojačaju svoje vojne i finansijske izdatke, kako bi se obuzdalo nasilje, jer od situacije u Avganistanu, smatraju mnogi analitičari, zavisi budućnost NATO-a i američko-evropskih bezbednosnih odnosa.\nVrhovni komandant NATO-a, američki general Džejms Džons, nedavno je potvrdio da je misija u Avganistanu rizičnija i komplikovanija, nego što se očekivalo. Ako NATO ne uspe u Avganistanu, mnogi stručnjaci predvidaju da će se SAD okrenuti selektivnim koalicijama u cilju unapredjenja sopstvene bezbednosti, što bi – u konačnom - moglo da potkopa funkcionisanje NATO-a, koji je, do sada, prošao kroz nekoliko uspešnih transformacija.\nOd 1990-tih, NATO je proširio članstvo da bi stabilizovao bivše komunističke zemlje u centralnoj Evropi, doprineo je okončanju rata na Balkanu i pružio ruku prijateljstva Rusiji. Medjutim, direktork Centra za spoljnu politiku u fondaciji Heritidž, Hele Dejl kaže da bi neuspeh prve vojne operacije NATO izvan starog kontrinenta mogao da pocepa alijansu.\n“Možda sve baš i ne zavisi od toga da li će NATO uspeti u Avganistanu, ali to je svakako važan izazov. SAD su već u Iraku obrazovale ”koaliciju voljnih“ što bi, na žalost, moglo da umanji relevantnost NATO-a. Međutim, Evropljani možda još više sumnjaju u vrijednost NATO-a, posebno ako se ima u vidu pad poštovanja prema američkom vođstvu, koje NATO na svoj način oličava.”\nPrema jednoj nedavnoj anketi u Americi i 12 evropskih zemalja, podrška NATO-u jača u SAD, ali opada na Starom kontinentu. Džon Glen, direktor za spoljnopolitičke odnose u nemačkom Maršalovom fondu, koji je sproveo istraživanje, kaže da je podrška NATO-u u Evropi, u poslednje 4 godine opala sa 70 na 55 odsto i da je zabrinjavajuće to što je najveći pad popularnosti Alijanse zabeležen u zemljama koje su ranije smatrane jakim partnerima – Nemačkoj, Poljskoj i Turskoj.\nRazloge ta to, kaže Glen, trebalo bi tražiti u razočarenju američkom spoljnom politikom, posebno kada je reč o ratu u Iraku, kao i činjenici da mnogi Evropljani na NATO gledaju kao na produženu ruku Vašingtona.\nDobra vest je da anketa pokazuje da i Amerikanci i Evropljani dele stav o tome šta predstavlja globalnu opasnost. Loša vest je, kaže Džon Glen, što drugačije vide odgovor na te opasnosti.\n“Izazovi za Amerikance i Evropljane odnosi se uglavnom na upotrebu sile. Saveznici su saglasni da bi, kada je reč o Iranu, trebalo nastaviti diplomatsku akciju. Vrlo je malo onih koji zagovaraju vojnu opciju. Međutim, kada ih upitate, šta učiniti ako diplomatska nastojanja budu neuspešna, Amerikanci su mnogo skloniji upotrebi vojne sile. Ako do toga dođe, mogli bi se suočiti sa problemima.”\nDžon Glen dalje kaže da Evropljani zagovaraju politički, umesto vojnog pritiska i da favorizuju rešavanje kriza unutar multilateralnih institucija. Amerikanci su skeptični prema tim institucijama i, posebno kada je američka nacionalna bezbednost ugrožena, spremni su na vojnu akciju i po cenu da je sprovedu unilateralno.\nStiven Sabo, ekspert za NATO na vašingtonskom univerzitetu Džons Hopkins, veruje da jedan broj evropskih saveznika ne razume povezanost dugoročnih bezbednosnih interesa Evrope i vojnih operacija u dalekim zemljama, kao što je Avganistan.\n“U istočnoj Evropi, deo zemalja se priključio Alijansi da bi se zaštitio od Rusije. Te zemlje sada gledaju kako se NATO sve više udaljava od Evrope i angažuje u misijama koje ne razumeju. Jedan poljski političar je nedavno rekao da ”čak ni Rusi od Poljaka nisu zahtevali da se bore u Avganistanu, kada su bili tamo.”\nSabo, međutim, ističe da većina zapadnoevropskih država ima realističniju sliku bezbednosnih prioriteta na Starom kontrinetu.\n«To se može videti u nešto čvršćem stavu u pregovorima sa Teheranom i odnosu prema terorizmu u Evropi. Dok se Evropa širi, njeni neposredni susjedi postaju relativno nestabilne države u kojima su pravila različita. Tako da je sve izraženija potreba evropske oružane sile – realnost»\nPrema mišljenju većine stručnjaka, ako NATO od evrocentrične organizacije ne izraste u globalnu organizaciju, transatlanskim partnerima će biti sve teže da se dogovore o tome kako će reagovati na izazove 21. veka. Robert Hanter, savetnik u korporaciji Rend i bivši američki ambasador u NATO-u, kaže da očekuje da NATO, nakon samita u Rigi promijeni fokus svog djelovanja.\n”Na tom samitu bi trebalo da čuju nove ideje u domenu energetske bezbednosti, domaće bezbednosti i odnosima sa Evropskom unijom. NATO i EU mnogo toga moraju zajedno da odrade, posebno u procesima izgradnje država – poput Avganistana ili Iraka ”.\nAmbasdor Hanter smatra da će Samit u Rigi rezultirati podrškom misiji u Avganistanu, a biće razmotreno i globalno partnerstvo sa Australijom, Novim Zelandom, Japanom i Južnom Korejom – državama koje već učestvuju u nekim anti-terorističkim operacijama Severnoatlanskog saveza.


Seminar za nastavnike u Jagodini - Dečje srce\nProjekti Realizovani projekti Delujemo, jer nam je stalo Seminar za nastavnike u Jagodini\nSeminar za nastavnike u Jagodini\nU okviru projekta „Delujemo, jer nam je stalo“ 1.02.2014.godine održan je jednodnevni seminar pod nazivom „Jačanje kapaciteta nastavnika osnovnih škola“. Domaćin seminara je bila Osnovna škola „Boško Đuričić“ u Jagodini.\nCilj projekta jeste podrška inicijativama za jačanje inkluzivnosti i pluralizma društva prema osobama sa smetnjama u razvoju i njihovim porodicama na teritoriji opština Jagodina, Ćuprija i Paraćin i susednim opštinama. Realizacija ovoga projekta spada u program Evropskog Instrumenta za Demokratiju i Ljudska Prava (EIDHR) koji finansira Evropska unija. Projekat je podržan od strane Ministarstva rada, zapošljavanja i socijalne politike u okviru otvorenog konkursa za unapredjenje položaja osoba sa invaliditetom pod nazivom „Nama je stalo, mi delujemo“ i predstavlja sufinansiranje projekta „Delujemo jer nam je stalo“. Ciljne grupe projekta su civilna društva koja se bave unapređenjem položaja i prava osoba sa invaliditetom sa teritorija opština Jagodina, Ćuprija i Paraćin, deca sa invaliditetom i njihovi roditelji, zatim njihovi školski drugovi i njihovi roditelji, učitelji i nastavnici, takođe učenici i studenti srednje medicinske škole i Pedagoškog fakulteta iz Jagodine, Ćuprije i Paraćina.\nOvo je treći po redu seminar koji se odžao u cilju edukacije nastavnika. Obzirom da nastavnici u osnovnim školama u procesu inkluzije neretko pokazuju svoje otvoreno nezadovoljstvo i nespremnost kada je u pitanju rad sa decom sa smetnjama u razvoju, brižljivo smo birali teme kojima smo pokušali obuhvatiti sve ono što nastavnicima u ovom procesu predstavlja „kamen spoticanja“.\nObrađujući aktuelne teme kao što su: neobaveštenost i predrasude, problemi sa kojima se nastavnici susreću u radu i moguća rešenja, načini komunikacije sa decom sa smetnjama u razvoju, prikupljanje informacija o deci i adekvatno korišćenje prikupljenih informacija, nastavnicima smo dali odgovore na mnoga pitanja i dileme koje su im, kako kažu, otežavale rad sa decom.\nIz analize evaluacionog upitnika koji su nastavnici na kraju edukacije popunjavali dobili smo potvrdu da je za sve učesnike seminar bio veoma koristan. Nastavnici navode da će im informacije koje su dobili dosta olakšati rad sa decom, jer su praktična uputstva i iskustva predavača primenjiva i mogu se koristiti u direktnom radu sa decom sa smetnjama u razvoju. Takođe pozitivnim smatraju i to što im je pružena mogućnost da razmene iskustva i sa drugim nastavnicima, svojim kolegama koji takođe u svojim odeljenjima imaju decu sa smetnjama u razvoju i što su shvatili da „nisu sami“. Nastavnici ističu da im je učešće na edukaciji olakšalo i samu pripremu za rad i osmišljavanje različitih aktivnosti na času.\nOno što nastavnicima i dalje nedostaje jeste više ovakvih edukacija i aktivnosti koje bi doprinele njihovom profesionalnom razvoju gde se oni još uvek osećaju kao da su u povoju.


Priča se da je Kosovo zaljubljeno u Ameriku\nMagistrala Boa Bajdena\nPiše: Frud Bežan\nUoči posete potpredsednika SAD Džoa Bajdena Kosovu, na trideset pet kilometara dugoj magistrali osvanula je tabla sa imenom njegovog pokojnog sina Boa po kome je ovaj put i dobio ime.\nDžozef Bo Bajden bio je pravnik i visoki oficir američke vojske koji je, kao predstavnik OEBS-a, pomagao u obuci tužilaca i sudija na Kosovu nakon okončanja rata 1999. godine. Bo je preminuo 2015. od posledica kancera na mozgu u 46-oj godini života.\nNaklonost građana Kosova prema američkim zvaničnicima nadilazi, međutim, bliske veze koje se već dugo godina neguju sa porodicom Bajden.\nMnoge ulice u Prištini nose imena po bivšim predsednicima SAD i vojnim komandantima, zahvaljući kojima je tokom NATO kampanje 1999. godine zaustavljeno nasilje srpskih snaga na Kosovu i tako okončan rat. S druge strane, Vašington je bio i ostao ključni zagovornik nezavisnosti Kosova nakon otcepljenja od Srbije i proglašenja nezavisnosti 2008. godine.\nStatua Bila Klintona\nTri i po metra visoka bronzana statua podignuta je u Prištini 2009. godine. Bivši predsednik SAD Bil Klinton slavi se na Kosovu kao heroj, dok ga u Srbiji doživljavaju kao "zlikovca" zbog zagovaranja NATO kampanje bombardovanja koja je primorala vojsku Jugoslavije na povlačenje iz tadašnje srpske pokrajine 1999. godine.\nSpomenik prikazuje Klintona sa podignutom levom rukom, dok u desnoj drži dokument na kome piše "24. mart 1999. godine", što je dan kada je NATO počeo sa vazdušnim udarima.\nStatua Bila Klintona u Prištini\nOsim Prištine, više ulica u gradovima na Kosovu, uključujući i Prizren, nosi imena nekadašnjih američkih predsednika među kojima je i Vudro Vilson.\nKlintonova statua nalazi se u prometnom Bulevaru Bila Klintona u kosovskoj prestonici, gde prolaznici i dalje mogu da vide stambene zgrade sa ogromnim posterima ovog bivšeg zvaničnika.\nU istoj ulici nalazi se luksuzna prodavnica koja nosi ime po bivšoj prvoj dami i aktuelnoj predsedničkoj kandidatkinji demokrata Hilari Klinton.\nTu se može naći i odeća skrojena po uzoru na modele koje je u različitim prilikama nosila ova političarka.\nTrgovina Hillary u Prištini\nUlica Džordža Buša\nGlavna ulica u Prištini nosi ime nekadašnjeg predsednika Džordža Buša u znak zahvalnosti njegovoj podršci kosovskoj nezavisnosti.\nPrethodno se ova ulica zvala po Majci Terezi, katoličkoj časnoj sestri i misionarki. Njen spomenik i dalje se nalazi u ovoj prometnoj ulici zakrčenoj kafeima, barovima i prodavnicama.\nOvaj spomenik otkriven je 17. februara 2008. godine na dan kada je Kosovo proglasilo nezavisnost.\nUkrašena porukama i grafitima, kao glavna atrakcija za turiste i domaće stanovništvo, ova šarena skulptura koju čini engleska reč "NEWBORN" (novorođeni) nalazi se u neposrednoj blizini Ambasade SAD u Prištini. Američke zastave, inače, krase mnoge zgrade u centru Prištine.\nNa vrhu hotela "Viktorija" u neposrednoj blizini glavne saobraćajnice u Prištini nalazi se kopija Kipa slobode. Osim toga nekoliko zgrada i ostalih hotela ukrašeni su drugim simbolima SAD uključujući i prepoznatljivog – beloglavog orla.


U Belgiji su na snazi vladine mere, počev od povećanja plata i smanjenja doprinosa do smanjenja PDV na energente, koje bi trebalo da ublaže uticaj astronomski rastućih cena na životni standard građana.\nSa inflacijom od 8,3 procenta, Belgija se trenutno nalazi među najteže pogođenim članicama EU kada je reč o ukupnom skoku cena, koji u ovoj zemlji nije zabeležen u poslednje četiri decenije.\nPoskupljenja u Belgiji najviše se odnose na rast cena energenata, pri čemu je prirodni gas samo u martu poskupeo za 4,8 odsto, a u poređenju sa martom prošle godine za čitavih 148,8 procenata.\nOd sada, minimalna zarada u Belgiji biće veća za za 76 evra, a smanjuju se lični doprinosi za socijalno osiguranje.\nPlate zaposlenih koje iznose između 1.800 i 2.750 evra mesečno, porašće za najmanje 160 evra na godišnjem nivou, dok će primanja zaposlenih u javnom sektoru u aprilu porasti za dva procenta, što se dogodilo i u februaru, kako bi se primanja uskladila sa rastućim troškovima života.\nNakon martovskog smanjenja PDV na račune za struju sa 21 procenta na šest procenata, od sada će u istoj meri biti smanjen i PDV na prirodni gas.\nBelgija je smanjila i PDV na solarne panele, kako bi omogućila građanima da svoje domove učine energetski efikasnijim i manje zavisnim od fosilnih goriva.\nPumpe u Belgiji koje nude tri ili više različitih vrsta goriva moraće da postave obaveštenja o prosečnoj ceni svakog goriva za pređenih 100 km.\nPoskupele su i takse na avionske letove iz Belgije, tako da će letovi za destinacije kraće od 500 km biti skuplji za 10 evra, a van EU za četiri evra po karti.\nNeke banke su ograničile i maksimalne iznose podizanja gotovine sa štednih računa na 250.000 evra, što je ranije bilo neograničeno.\nNemačka daje 100 milijardi evra za vojsku, od toga 40 milijardi za avijaciju\n04/04/2022 | 11:24\nInflacija u Turskoj najviša u poslednjih 20 godina


Vesić pravi koncerte dok ljudi umiru od korone\nAutor: Glas javnosti 17.04.2020. u 18:51\nKoncert bez publike u milanskoj katedrali Duomo pogledalo je preko 37 miliona ljudi širom sveta, i to je bilo podrška Bočelija i grada Milana ljudima svih nacija tokom borbe sa pandemijom koronavirusa. To je italijanski šarm, a naš "fejk" šmeker je i prošle nedelje koristio raspevanu fontanu na Slaviji, gradske snage i signalizaciju za samopromociju u tobožnjoj podršci zdravstvenim radnicima. A ono, podrška Nemačkoj na dan bombardovanja Beograda, to je tek bio džek potez!\nDakle, Željko Joksimović, inače, cenjeni umetnik i kod nas i u Evropi, otvoriće seriju koncerata pod nazivom "Beograd pobeđuje", planiranih svakog ponedeljka, srede i petka od 18 sati ispred Skupštine grada Beograda.\nA prema Vesićevim rečima, koji mesecima u samoizolaciji drži lekara i gradonačelnika Zorana Radojičića, ovim koncertima se šalje snažna poruka iz Beograda "da smo u borbi sa epidemijom zajedno sa ostalim zemljama sveta, da brinemo jedni o drugima i da ćemo pobediti u ovoj borbi"\nZamenik gradonačelnika u vreme 84 časa karantina, koliko će građani Srbije biti zatvoreni u svojim kućama, poručio je da ćemo se od ponedeljka protiv korone "boriti pesmom".\nŠef odborničke grupe Saveza za Srbiju u Skupštini Beograda i potpredsednik Narodne stranke Nikola Jovanović kaže za Direktno.rs da je sve ovo propaganda dok pravi život stoji i da je ovo logika "selo gori, a baba se češlja".\n- Nemam ništa protiv toga da se organizuje koncert. Ali imam protiv da se budžet za zdravstvo za vreme epidemije smanji za 160 miliona dinara, da se istovremeno daje 740 hiljada evra za propagandu. Imam protiv toga da se penzioneri tretiraju kao zamorčići, a zelene pijace drže zatvorene. Po tome se meri jedan gradonačelnik, a ne da glumi estradnog menadžera. Ali, Vesić je završio u Beogradu, to svi znaju - rekao je Jovanović i dodaje da je Željko Joksimović već opisao Vesićev odnos prema Beogradu u pesmi "Ima nešto u tom što me nećeš".\nDa li zamenik gradonačelnika sada razmišlja da li je vreme za koncerte i da li je građanima uopšte do pesme koje mogu da prate putem linka, i na RTS 2, Studio B i K1, kad nam nedostaje lekara, medicinskih sestara, pomoći, slobodnog vremena, vazduha...\n- Posle konferencija za novinare bez novinara, koncerti bez publike su logičan sled događaja koje organizuje čovek koji se 10 puta dnevno slika kako bi imao foto-dokumentaciju za svoj dnevnik koji objavljuje dnevni list "Blic". Nasuprot Bočelijevom nastupu koji je pratilo više od tri miliona ljudi iz celog sveta, ova loša kopija u režiji Vesić Gorana, kao i sve što radi ovih dana, za cilj ima političku promociju i obezbeđivanje zarade podobnim saradnicima.\n- Šta god da Vesić radi, Beograđani mu neće zaboraviti to što su kladionice radile i nakon što je zatvorena Skupština, kao ni to što nije obezbedio zaštitnu opremu radnicima i dezinfekciju mašina na gradilištima. Vlasnici ugostiteljskih objekata mu neće zaboraviti to što je odlučio da im naplati zakup poslovnog prostora koji su morali da zatvore zbog epidemije, a starogradski penzioneri, Vesiću, nikada neće zaboraviti što si im oteo njihove pakete i dao da sa njima raspolaže opštinski odbor SNS. Za sve to, Vesiću, odgovaraćeš.\nKorona virusGoran VesićkoncertiSkupština gradaŽeljko Joksimović


VOŽNJA 150 NA SAT NA NAŠIM AUTOPUTEVIMA?! Evo šta iz MUP poručuju vozačima koji dođu na ideju da poslušaju Drobnjaka!\nFoto: MUP Srbije, Ilustracija\n19.11.2019. 20:27h 19.11.2019. 20:27h\nPolemika u javnosti oko toga da li će policija na srpskim autoputevima tolerisati brzinu do 150 kilometara na sat ne jenjava.\nPodsećamo, juče je je potpredsednica Vlade Srbije Zorana Mihajlović prokomentarisala navode da bi toleranicija na brzinu mogla biti povećana na 150 kilometara na sat.\n- Ono što svi treba da znaju jeste da u Srbiji nema, niti će postojati bilo kakva tolerancija na nepoštovanje bilo kog zakona, pa i Zakona o bezbednosti u saobraćaju - rekla je Mihajlovićeva, koja je dodala i, da kada je reč o većoj toleranciji na vožnju preko 130 na sat, "taj film nećete gledati".\nEvo šta na sve kažu iz Ministarstva unutrašnjih poslova u čijoj je to i nadležnosti.\n- Obaveštavamo vas da će pripadnici Ministarstva unutrašnjih poslova sankcionisati sve vozače koji prekorače ograničenje brzine propisano Zakonom o bezbednosti saobraćaja na putevima, odnosno koji se na autoputu kreću srednjom brzinom većom od 131 km/h - kratko je i jasno odgovorio MUP na naša pitanja.\nU Zakonu o bezbednosti saobraćaja, koji je u ingerenciji MUP Srbije, upravo, kako kaže na njenu inicijativu, u maju prošle godine povećana je maksimalna dozvoljena brzina na autoputevima sa dotadašnjih 120 kilometara na 130 kilometara na sat, zaključila je ona u odgovoru.\nInače, cela polemika započeta je izjavom direktora "Puteva Srbije" Zorana Drobnjaka, koji je rekao da je predložio MUP-u da se toleriše brzina do 150 kilometara na sat na onim deonicama autoputa gde je sada ograničenje 130.\nOn je objasnio da to znači da bi se na delovima autoputa gde je znakom predviđeno 130 kilometara na sat tolerisala vožnja do 150 kilometara na sat, a da će na delovima gde je maksimalna brzina, primera radi, 100 kilometara na sat, moći da se vozi 120 kilometara na čas.\nKako je dodao, to ne bi važilo za tunele, gde je, na primer, na Koridoru 11 ograničenje 80 kilometara na sat.\nOn je potom za TV "Prvu" istakao da zakon mora da se poštuje, a zakon kaže da je ograničenje 130 na sat, ali da je vozeći se kroz Evropu, po Nemačkoj po Italiji, Španiji i Francuskoj primetio da policija ne zaustavlja za prekoračenje brzine, već se na autoputu pojavljuje samo kada dođe do udesa.\nKako je tada rekao, za sada je sve na nivou predloga i da će konačnu reč o tome dati Vlada Srbije i MUP.\nDROBNJAK: Na svim auto-putevima Srbije 130, a tolerisaće se do 150 km na sat


Naša stranka: Građanima sigurnost, migrantima život dostojan čovjeka – Fokus.ba\nNaša stranka: Građanima sigurnost, migrantima život dostojan čovjeka\nAko u novu godinu ulazimo s tugom zbog sudbine stotina i stotina ljudi, za koju je odgovorna naša vlast, želimo da je počnemo s nadom da će u BiH ljudski život, ma odakle vodio porijeklo, biti jednako vrijedan\nRadost na koju smo navikli u novogodišnjoj noći ove godine, pored pandemije, bit će pomućena i migrantskom krizom. Znak da nismo izgubili čovječnost je i empatija prema svima koji nemaju krov nad glavom, promrzli su i gladni. Da li je osjeća bosanskohercegovačka vlast? Na koji način to pokazuje, pitaju se iz Naše stranke.\n– Imali smo dovoljno vremena da postanemo akteri, a ne da ostanemo puki posmatrači u upravljanju migrantskom krizom. Tu smo priliku propustili oslanjajući se na rješenja koja će donijeti međunarodni faktori a koja su izostala. Sada u očima i domaće i međunarodne javnosti ispadamo nehumani. Smatramo da se ovdje ne radi toliko o nehumanosti, koliko o nesposobnosti, pogotovo državne vlasti i, najkonkretnije, Ministarstva sigurnosti te Ministarstva za ljudska prava i izbjeglice.\nSve negativne priče mogle su biti otklonjene samo garancijom sigurnosti našim građanima, posebno onima u Unsko-sanskom kantonu, a ona je mogla biti postignuta stoprocentnom kontrolom kretanja migranata. Migrantima život dostojan čovjeka, a građanima BiH osjećaj sigurnosti – to je ono za šta smo se zalagali i na čemu ćemo nastaviti raditi. S obzirom na činjenicu da nema nijednog adekvatnog obrazloženja što do sada nismo mogli postigli, to je još jedan razlog više da zastupnici i zastupnice na sjednici 11. januara glasaju za smjenu Vijeća ministara BiH.\nAko u novu godinu ulazimo s tugom zbog sudbine stotina i stotina ljudi, za koju je odgovorna naša vlast, želimo da je počnemo s nadom da će u BiH ljudski život, ma odakle vodio porijeklo, biti jednako vrijedan, saopćeno je iz Naše stranke.\n“Novalić i Miličević ugrožavaju živote građana namjernim izbjegavanjem nabavke vakcina”


3,3 miliona Amerikanaca dobilo otkaz u nedjelju dana – Bankar.me\n3,3 miliona Amerikanaca dobilo otkaz u nedjelju dana\nMarch 27, 2020 Članci, MAKRO, SAD, SVE VIJESTI 1 Comment\nRekordnih 3,3 miliona Amerikanaca prijavilo se za naknadu za nezaposlene prošle nedjelje, što je bez ikakve konkurencije najviše u američkoj istoriji. Dosad je rekord držala nedjelja iz oktobra 1982. godine kad je 695.000 ljudi dobilo otkaz u istoj nedjelji, piše Indeks.hr.\nPrije tri nedjelje samo se 200.000 ljudi prijavilo za naknade za nezaposlene, što je bilo najmanje u istoriji. Njujork Tajms piše da šokantan broj otkaza ne oslikava stvarnu sliku udara na američku ekonomiju, budući da puno američkih radnika ne može aplicirati za naknadu, a riječ je o onima koji rade na pola radnog vremena, onima koji imaju vrlo niske plate, samozaposlenima i onima koji rade na ugovor o djelu.\nAnalitičari očekuju da je ovo tek početak i da će sjledeće brojke biti još više poražavajuće.\nStručnjaci smatraju da će kriza s koronavirusom potpuno izbrisati privredni rast u posljednjih deset godina i vratiti SAD na vrijeme s kraja krize, prenosi Blic.\nGotovo sve savezne države uvele su djelimične ili potpune restrikcije na rad, zbog čega država gubi strašno puno novca, pa je američki predsjednik Donald Tramp najavio da već oko Uskrsa očekuje ukidanje restrikcija i ponovno pokretanje ekonomije, s čime se ne slažu stručnjaci.\nTrampova administracija je prvi put nakon 50 godina spustila broj nezaposlenih ispod 4 odsto. Do prošle nedjelje u SAD je bilo nešto manje od šest miliona nezaposlenih, odnosno 3,5 odsto, tako da je ovih 3,3 miliona porast od gotovo 50 odsto.\nPOJMOVIamerička ekonomija Amerika nezaposlenost u americi Recesija u americi\nPrevious Okupljena grupa za stvaranje digitalnog dolara\nSljedeći Male zemlje na Balkanu i Južnom Kavkazu najviše pogođene padom prihoda od turizma\nOvo nas čeka na kraju maja. Ko ovo iz nadležnih institucija uopšte želi, pa tek onda umije da pročita? Sistem aplikacije za naknadu nezaposlenosti ne može da obradi ovoliki broj aplikacija, jer je setovan do max milion, koliko je približno do sada bio najveći broj obrađenih aplikacija.


ODGOVORNOST OBESNOG POLITIČARA - Glas Podrinja\nODGOVORNOST OBESNOG POLITIČARA\nNikada do sada, od postojanja Lovačkog udruženja Selimir Sele Jevtić, a ovo udruženje postoji više od jednog veka, nije bilo potrebe da se saziva vanredna Skupština.\nS obzirom na činjenicu da je mandat dosadašnjem predsedniku Draganu Tomiću, kao i svim ostalim članovima Skupštine i Upravnog odbora istekao 15.03.2012, a da izbori za novi saziv nisu sprovedeni u skladu sa Statutom lovačkog udruženja, više od polovine novoizabranih delegata skupštine je tražilo i zakazalo vanrednu Skupštinu za 01. april 2012. godine u 11 časova u prostorijama Lovačkog udruženja.\nAli vrata Lovačkog udruženja su bila zaključana, pa je 26 delegata i ostali prisutni članovi udruženja sa nevericom gledalo u katanac na kapiji. Sramota je što niko, misleći tu pre svih na dosadašnjeg predsednika Tomića i upravnika lovišta Geratovića, nije došao da makar objasni zašto izbori nisu sprovedeni.\nSastanak je ipak održan, gde su delegati i ostali prisutni lovci konstatovali da je obaveštenje koje je Tomić dostavio delegatima i predsednicima lovnih sekcija, blago rečeno neozbiljno.\nU obaveštenju kaže da skupština nije održana jer se nisu stekli uslovi, te da sekcija Ševarice nije održala sastanak i izabrala delegate kao i da sekcije Jelenča i Oridski basen nisu dostavile zapisnike sa sastanaka.\nTo svakako nisu objektivni razlozi, jer je Skupština mogla biti održana, zbog činjenice da je 36 delegata već bilo poznato. Zbog 4 delegata ne sazivati Skupštinu je mora se priznati neodgovorno.\nNa ovom sastanku je doneta odluka da se dosadašnjem predsedniku Draganu Tomiću uputi dopis, da će novoizabrani delegati ispoštovati i član 17 Statuta koji se poziva.\nKrajnji rok za održavanje vanredne Skupštine Lovačkog udruženja je 26.04.2012. i da Skupština može punovažno da radi i odlučuje kada joj prisustvuje više od polovine ukupnog broja članova, i da zbog poštovanja statuta od strane tri sekcije nema osnova da se Skupština ne održi u najkraćem mogućem roku.\nZaključeno je da će se ukoliko i ova odluka ne bude poštovana, pred nadležnim organima pokrenuti pitanje odgovornosti Dragana Tomića za zloupotrebu službenog položaja.


Direktor EPS-a: Uskoro odluka o ceni struje za privredu – Bankar.rs\nHome/ANALIZE/Direktor EPS-a: Uskoro odluka o ceni struje za privredu\n„Vlada Srbije do sada nije donela odluku o ceni električne energije za privredu, ali se time bavimo i ta odluka će biti ubrzo doneta“, rekao je direktor EPS-a Milorad Grčić prilikom obraćanja članovima Nadzornog odbora tog javnog preduzeća o investicijama realizovanim u poslednjih pet godina.\nOn je rekao da je energetska kriza pokazala da bi problemi po privredu Srbije bili veliki da se ušlo u zatvaranje nekih termo kapaciteta koji proizvode električnu energiju iz lignita.\nGrčić je rekao da građani Srbije imaju najjeftiniju cenu električne energije u regionu i da nije u planu da se cena menja.\nDirektor EPS-a je istakao da je cilj te kompanije da za pet godina ima više instalisanih i termo i hidro potencijala, ali da se odnos od sadašnjih 70 prema 30 posto za termoelektrane u odnosu na hidroelektrane pomeri na 60 prema 40 posto.\nOn je naveo da je za pola godine EPS ostvario dobit od 11,5 milijardi dinara, i dodao da je u periodu od 2016. do 2020. godine ostvario izvoz od četiri teravata električne energije.\nGrčić je istakao da je potrošnja električne energije u Srbiji porasla za 13 posto, što je rezultat oživljavanja privrede i izgradnje fabrika.\nOn je istakao da je za 5,5 godina u EPS-u investirano 2,36 milijardi evra, od čega su veliki deo sredstva kompanije, i najavio da se investicije neće zaustavljati.\nKroz revitalizaciju termo-kapaciteta do sada je povećana instalisana snaga za 180 megavata, a na kraju procesa revitalizacije to će biti 225 megavata.\nRekao je da će po pitanju zaštite životne sredine EPS u potpunosti biti usaglašen sa normama EU do 2027. godine.\nPodsetio je da se u tri projekta odsumporavanja za termoelektrane ulaže 600 miliona evra.\nEPS je ušao u papire za projekat izgradnje reverzibilne hidroelektrane „Bistrica 2“, što je Grčić ocenio kao veći prioritet od „Đerdapa 3“, pošto će pored 0,7 teravata proizvodnje omogućiti lakše balansiranje proizvodnje.\nRekao je da sa planiranom revitalizacijom šestog agregata „Đerdapa 1“, kao i „Đerdapa 2“ kalkuliše zbog elektro-energetske krize u svetu.\nPlanovi EPS-a su da 2030. godine ima 240 megavata instalisanih solarnih, i 100 megavata iz vetroparkova, rekao je on i ocenio da ta kompanija nije protiv zelene energije, nego naprotiv.\nNaglasio je da je ponosan na širenje EPS-a izvan Srbije odnosno investiranje u izgradnju hidroelektrana „Gornje Drine“ u koje će biti uloženo 250 miliona evra za instalisanu snagu od 181 megavat.\nOn je najavio da će Blok 3 termoelektrane „Kostolac“ od 350 megavata u čiju izgradnju se ulaže 542 miliona evra biti na mreži 2023. godine.\nIstakao je da će EPS nastaviti da se bori za nastavak izgradnje termoelektrane „Kolubara B – Kalenić“, za čijih 350 megavata je najavio investiranje do 400 miliona evra.\nGovoreći o ulaganjima u rudarski sektor, Grčić je istakao da je podignut kapacitet kopa „Drmno“, kao i da su na kopu Kolubara posle sanacije poplava u 2014. godini stvoreni uslovi da bude sve manje zastoja u radu a proizvodnja je sve stabilnija.\nOn je istakao značaj ulaganja u otvaranje rudnih polja G i E, i posebno naglasio značaj otvaranja kopa „Radljevo“, što je EPS uradio 2019. godine.\nGrčić je danas otkrio da se u EPS-u bave analizom moguće gasifikacije najstarijih blokova termoelektrana kao što su „Kolubara A“ i „Morava“ u Svilajncu.\n„EPS je danas u potpunosti sačuvan, čak smo sačuvali i sva izdvojena preduzeća“, rekao je on.\nGrčić je naglasio da stabilnost i sigurnost proizvodnje EPS-a potiču iz termoelektrana, odnosno iz proizvodnje na ugalj.\nPodsetio je da je bilo planova da se gasi više blokova termoelektrana, ali da to nije učinjeno, prenosi B92.\nOn se založio za očuvanje EPS-a, svih proizvodnih kapaciteta i modernizaciju, očuvanje rudnika i jačanje EPS-a, kako bi ta kompanija ostala stub privrede Srbije.\ncena struje Elektroprivreda Srbije EPS\nNLB Banka i Komercijalna banka u Crnoj Gori potpisale Ugovor o spajanju


Predsjednik Vlade Republike Srpske Radovan Višković izjavio je da zbog neformiranja novog saziva Savjeta ministara nema sagovornika na drugoj strani za ključna pitanja za građane BiH.\nNavodeći da skoro da nema saradnje sa Savjetom ministara, Višković je u izjavi za televiziju N1 podsjetio da aktuelni Savjet ministara radi u tehničkom mandatu, bez definisane skupštinske većine, i obavlja samo neke poslove koje mora da radi da ne bi došlo do zastoja.\n"A, o nekim stvarima koje su ključne za građane BiH, o novim infrastrukturnim projektima, kadrovskim, zakonskim rješenjima, naprosto nemate sagovornika na drugoj strani", zaključio je Višković.\nPredsjednik Vlade Srpske dodao je da bi zastoj u formiranju i radu institucija BiH mogao da se odrazi i na odobravanje zaduženja Srpske za finansiranje izgradnje auto-puta na Koridoru "Pet ce".\n"Procedura za odobrenje tog kredita je poslije usvajanja na Narodnoj skupštini i Vijeću naroda Republike Srpske da to ide u Parlamentarnu skupštinu BiH. Kad će početi raditi - vidjećemo, ali prema nekim informacijama koje dolaze iz Sarajeva, to zaista nije u kratkom roku", zaključio je Višković.\nGovoreći o problemima u "Elektroprenosu BiH" Višković je upozorio da su problemi u ovom preduzeću više nego alarmantni za sva tri naroda i oba entiteta.\n"Tamo leži oko 170 miliona KM već 18 mjeseci. To se nigdje ne ulaže. To nisu pare za budžet, to su pare za investicije", rekao je predsjednik Vlade Srpske, ističući da bi, ako se danas ne ulaže, posljedice na dotrajaloj energetskoj mreži mogle biti vidljive već za šest mjeseci.\nPrema njegovim riječima, energetska mreža u nekim je mjestima dovedena do zasićenja, a kao primjer naveo je Banjaluku.\n"Zastoj koji se desio s tim investicijama zatekao je Banjaluku koja je trebalo da gradi novu trafostanicu. Sve procedure su bile sprovedene i taman da počne da se gradi, nastao je zastoj i već 18 mjeseci ništa. Postojeće dvije stanice rade u vršnom opterećenju, što znači da svaki novi proizvodni i bilo kakav pogon u Banjaluci, ako bi se poštovale procedure, ne bi mogao dobiti saglasnost na priključenje na energetsku mrežu", objasnio je Višković.\nOn je naglasio da postojeće dvije trafostanice u Banjaluci mogu u svakom momentu otkazati, što bi značilo mrak za ovaj grad.\nOdgovor opozicionim poslanicima\nVišković: Sredstva od akciza se uplaćuju prema zakonu\nDodik: Savjet ministara nije dostavio izvještaj


Vreme 815 - Znacaj "Paketa plus": Put u briselsko prorociste\nTestiranje evropske volje, diplomatsko-ekonomska ofanziva ili najava izbora ukoliko Dinkić i njegovi ostanu pri stavu da će napustiti vladu ako do 1. oktobra ne bude pomaka u evropskim integracijama\nLETNJA OFANZIVA: Mlađan Dinkić\nU danu kada naš čitalac bude imao pred očima ovaj napis (17. avgust), delegacija Vlade Srbije, sa ministrom finansija Mlađanom Dinkićem na čelu, verovatno će u sedištu Evropske unije u Briselu voditi veoma značajne razgovore sa evropskim komesarom za pridruživanje Olijem Renom, o takozvanom Paketu plus. Naime, mada je bukvalno reč o jednom finansijskom planu, grubo formulisano, u suštini je ponovo na dnevnom redu pitanje da li postoji mogućnost da Brisel prihvati nastavak pregovora sa Vladom Srbije tokom jeseni ili da, barem, jasno prihvatajući novu potpredsednicu Ivanu Dulić-Marković i stranku G17 plus za nosioce i budućih, obnovljenih pregovora Srbije sa EU-om, podastre izgovor Dinkiću da ostane u Vladi Srbije i posle 1. oktobra, čak i ako se ne postigne uslov koji je, prilikom prolećnog prekida pregovora sa EU-om, on sam postavio za produžetak saradnje sa Koštunicom (hapšenje Mladića).\nMada je reč o vrlo delikatnom problemu u kome je svako pojednostavljivanje opasno – karikirano govoreći, Dinkić odlazi u "Briselsko proročište" po neki znak koji bi nas mogao navesti na određeni zaključak o daljoj sudbini Koštuničinog kabineta, to jest po znak koji bi mogao nagovestiti odgovor na pitanje hoće li još ove godine biti raspisani vanredni izbori (zbog eventualnog izlaska G17 plus iz Vlade Srbije) ili će se za raspisivanje takvih izbora možda čekati konačno obelodanjivanje konačnog stava Kontakt grupe o budućem statusu Kosova i Metohije. Samom Mlađanu Dinkiću je posebno potreban neki "evropski znak" uoči kongresa G17 plus, jer će se na njemu i formalno odlučivati o novom šefu stranke posle odlaska Miroljuba Labusa sa političke scene, a on se jedini kandiduje za tu poziciju.\nKRUPNA INICIJATIVA: I sama činjenica da je za najavu Dinkićevog puta u Brisel, u ime stranke G17 plus, određen da dâ izjavu Čedomir Antić (14. avgust), a ne neko kome su finansije bliska tema, potvrđuje utisak da se prezentacija "Paketa plus" više shvata čisto politički, nego kao deo ambicija privredne diplomatije Srbije. Antić je u svojoj izjavi čak otvoreno precizirao da je "Paket plus" inicijativa stranke G17 plus koja još nije postala zvanični predlog Vlade Srbije", pa je dodao da, ako taj plan "bude prihvaćen od Brisela, nema razloga da ga ne prihvate i Vlada Srbije i naša javnost". Istog dana kada je Antić lansirao ovu izjavu, na istu temu oglasio se i Andreja Mladenović, portparol DSS-a, koji je Dinkićev put u Brisel nedvosmisleno ocenio kao "deo jake diplomatske inicijative Srbije koja za cilj ima nastavak pregovora o stabilizaciji i pridruživanju", te je izneo predviđanje da će Srbija "u skladu sa onim što predviđa Akcioni plan, čija je realizacija u toku" ispuniti obaveze prema Haškom tribunalu i "do kraja godine" zaključiti sporazum sa EU-om.\nPlan "Paket plus", zbog svoje "robusnosti", nije baš zgodan za spomenuto rafinirano ispipavanje toliko značajnih političkih okvira za potezanje dalekosežnih poteza na domaćem prostoru. Naime, u njemu se iznosi jedna, moguće suviše krupna inicijativa, da Pariski klub poverilaca otpiše Srbiji milijardu evra (preostalih potraživanja), a da se Vlada Srbije, uprošćeno rečeno, obaveže da će sredstva predviđena za otplatu kredita prema Klubu uložiti u regionalne infrastrukturne projekte.\nKOSOVSKI UGALJ: Čedomir Antić u gore spomenutoj izjavi za štampu čak otkriva da bi ta ideja imala izgleda na uspeh, ako bi je prvo prihvatila Nemačka, koja je pokazala interes da kofinansira izgradnju nekoliko velikih energetskih objekata u Srbiji. On pri tom obelodanjuje i jednu relativno svežu ideju, da se na tlu centralne Srbije, blizu "administrativne granice" sa Kosovom, izgradi velika termoelektrana, u kojoj bi se ložio metohijski ugalj. Antić kaže da bi takav interes međunarodnih kompanija za novu termoelektranu verovatno pomogao da i vlade zemalja koje su članice Pariskog kluba pokažu razumevanje za "Paket plus", a valjda i za ubrzanje stabilizacije i pridruživanje Srbije Uniji.\nIdeja sa termoelektranom koja bi spojila kosovski ugalj i respektabilni srpski elektroenergetski sistem, gledajući stvari kroz ekonomske naočari, ima niz dobrih strana. Prvo, ona doista može privući zapadnoevropske investitore, koje Kosovo i Metohija u privrednom pogledu mogu zanimati samo zbog ogromnih rezervi lignita (koje se procenjuju na više milijardi tona) i ni zbog čega drugog. Zatim, ta ideja bi verovatno i politički imala dobar prijem u Srbiji, pa bi možda ublažila i efekat onih solucija o statusu Kosova koje se ovde zasad ne prihvataju. No, ostaje pitanje da li bi, i pod kojim uslovima, međunarodna zajednica mogla obezbediti da ta ideja dobije zeleno svetlo i u Prištini. Jer, ona, dakako, zalazi i u zonu političkih scenarija, oko kojih i dalje ima mnogo nedoumica.\nZbog svega toga od Dinkićeve posete Briselu nije realno očekivati neki odmah jasno vidljiv rezultat, pa njemu samom ostaje prostor za ovu ili onu interpretaciju utisaka koje će odande poneti. No, i zona interpretacija nikad nije bez granica, pogotovu ako ne dobijete nikakav pomak od prethodno iskazanog stava. Pogotovu je teško širiti zonu "interpretacije" kada prezentirate neki ekonomski plan, koji, po prirodi stvari, često sadrži konkretizovana prava i obaveze.\nU citiranoj izjavi funkcionera G17 plus Čedomira Antića omakla se i ocena da i sprovođenje već razvikanog Nacionalnog investicionog programa (od 1,1 milijarde evra) zavisi od stava Pariskog kluba, u kontekstu "Paketa plus". Ako Antić nije "pogrešno interpretiran" ispalo bi da Dinkić planira da sprovođenje NIP-a u srpskoj infrastrukturi "uknjiži" kao zamenu za otplatu Pariskog kluba. No, to "guljenje dve kože sa jednog zeca" verovatno je posledica nedovoljnog Antićevog razumevanja ekonomskih zahvata, a sigurno ne bi bilo dobro prihvaćeno u Pariskom klubu, ma koliko se neke od predviđenih investicija u NIP-u doista mogu oceniti kao poduhvati od šireg regionalnog značaja.\nRAZLOZI ZA GUNĐANJE: I sam Nacionalni investicioni plan (spomenuti NIP) sada je u fazi kada njegovo sprovođenje "istrčava" ispred njegove formalne institucionalizacije, što Dinkića može u Briselu izložiti nekim potpitanjima, na koja on ne može dati potpuno razumljive odgovore. Ako se može nategnuti da su "Paket plus" i NIP sa ekonomske (odnosno finansijske strane) kompatibilni, sa one političke može se nezgodno razumeti da ako ne dobijemo jedan program, nema veze, već imamo drugi – što, valjda, nije taktika Vlade Srbije.\nZanimljivo je, inače, primetiti da NIP još nije lansiran u javnost kao zvaničan plan Vlade Srbije, ali je navodno već formirano njegovo "koordinaciono telo" u kome su ministri Mlađan Dinkić, Velja Ilić, Predrag Bubalo, Aleksandar Popović i Bojan Dimitrijević. Dinkić je već nekoliko puta izjavio da je NIP pripreman duže vreme, da sadrži 17 separata i da za njegova sredstva konkuriše blizu 3000 projekata. Kroz štampu je već prošlo da će se finansirati objekti ukupno teški preko 1,1 milijarde evra, te da je pola od toga obećano Beogradu (550 miliona evra) itd.\nI to bi moglo Vladi Srbije od političke prednosti da napravi političku nevolju. Jer kad nema para, vlada se psuje što ih nema, a kada para ima, uvek su u većini oni koji smatraju da nisu dobili koliko zaslužuju, to jest koji gunđaju da su drugi dobili onoliko koliko ne zaslužuju.


Nokia N97 – zvanično predstavljena u Beogradu – Personal magazin\nFinska kompanija “Nokia” predstavila je juče u Beogradu najnoviji mobilni računar (telefon) “nokia N97”, čija tehnologija korisnicima omogućava visoko personalizovani pristup sadržajima na Internetu, preko “Ovi” usluga. Regionalani direktor Greg…\nFinska kompanija “Nokia” predstavila je juče u Beogradu najnoviji mobilni računar (telefon) “nokia N97”, čija tehnologija korisnicima omogućava visoko personalizovani pristup sadržajima na Internetu, preko “Ovi” usluga.\nRegionalani direktor Greg Vilijams rekao je da je posredstvom “Ovija” moguće preuzimanje mnoštva muzike, video sadržaja i igara, koje se mogu besplatno koristiti, kao i 10.000 aplikacija, s tim što će se posebno raditi specifične aplikacije za Srbiju, kao što su vozni red ili avionski red letenja.\nAparat ima memoriju od 32 gigabajta, uz dodatno korišćenje kartica – 48 gigabajta, što omogućava direktno preuzimanje i čuvanje više hiljada pesama.\nTelefon je snabdeven i kamerom od pet megapiksela, koji omogućuje pravljenje visokokvalitenih slika, koje mogu biti obeležene za geografski određene lokacije i momentalno podeljene sa prijateljima.\nNa tržištu Srbije telefon će se pojaviti uskoro sa cenom od oko 550 evra, bez poreza.\nVilijams je rekao da “Nokia” drži više od 40 odsto tržišta Srbije, koliko tačno je teško procenti, jer se mnogo aparata prodaje na crno.\nOn je objasnio da je tržište mobilnih tehnologija najbrže rastuće u svetu, tako od 1,3 milijardi korisnika Interneta, 40 odsto pristup ima preko mobilnih telefona, što je duplo više nego lane.\nProcenjuje se da će do 2012. godine 1,5 milijardi ljudi pristupati Internetu, preko mobilnih uređaja.\nVilijams je naveo da je istraživanje, sprovedeno među korisnicima mobilnih telefona u svetu, pokazalo da ljudi te telefone najčešće koriste kao budilnike, ili za dobijanje informacija o vremenskoj prognozi.\nNokia N97 – zvanično predstavljena u Beogradu was last modified: July 31st, 2009 by Redakcija\nNokai OviNokiaNokia N97\nAMD predstavio pet novih procesora


Obama: SAD stoje uz Haiti\nAmerički predsednik Barak Obama je izjavio da su gubici na Haitiju užasavajući. Predsednik je danas u Beloj kući objavio da će izdvojiti 100 miliona dolara za američku pomoć.\nObama je rekao da pomoć Sjedinjenih Država već stiže u karipsku državi i da je dalja pomoć na putu. Predsednik je objasnio da su potrebni sati, a možda i dani, da sav američki materijal i osoblje pristignu. On je naglasio da su Sjedinjene Države solidarne sa Haitijem. Sjedinjene Države su pokrenule obimnu civilnu i vojnu akciju posle katastrofalnog zemljotresa na Haitiju koji je razorio prestonicu Port-o-Prens. Vojnici iz 82. vazduhoplovne divizije će danas krenuti iz vojne baze u Severnoj Karolini, da bi započeli pripreme za dolazak većih snaga. Više od dve hiljade marinaca je upućeno na područje da pomogne u održavanju bezbednosti, traganju i spasavanju i dopremanju humanitarne pomoći.\nBivši američki predsednik Bil Klinton, specijalni izaslanik Ujedinuienih nacija za Haiti, rekao je da je zemljotres jedna od najvećih elementrnih nepogoda u istoriji dve Amerike. Predsednik Obama je obećao potpunu američku pomoć u spasavanju ljudi i dopremanju humanitarne pomoći.\nDržavna sekretarka Hilari Klinton i sekretar za odbranu Robert Gejtes, prekinuli su turneju po azijsko-pacifičkom regionu, da bi u Vašingtonu nadgledali pružanje pomoći Haitiju. Direktor američke Agencije za međunarodni razvoj, Radživ Šah, izjavio je da američki timovi za pomoć u elementarnim nesrećama obuhvataju osoblje, pse za otkrivanje i spasavanje i 48 tona opreme. Državni sekretarijat je saopštio da ima podatke o najmanje tri moguće američke žrtve i da radi na lociranju osoblja američke ambasade i ostalih Amerikanaca na Haitiju.


Politika\t13.08.2017 03:07\nredsednik Srbije Aleksandar Vučić izjavio je da se nada da predsednik Evropske komisije Žan Klod Junker, kao i većina zemalja EU, ipak želi Srbiju kao deo unije, te da je Junkerova izjava na nije za žurbu po pitanju prijema zemalja Zapadnog Balkana ipak napredak u odnosu na raniju Junkerovu izjavu da ne očekuje dalje proširenje Unije.\n„Nešto mi se čini da sam drugačije čuo (Junkera), ali i to je napredak u odnosu na njegovu izjavu od pre četiri, pet godina kada je rekao da ne očekuje dalje proširenje EU. Sada je bar rekao da treba da se ostavi perspektiva za proširenje”, rekao je Vučić na zajedničkoj pres konferenciji sa Dejvidom Mekalisterom.\n„Verujem da evropska perspektiva postoji”, rekao je srpski predsednik i da bi, da predstavlja neku od od zemalja EU, želeo Srbiju kao deo Unije.\nKako je Mekalister pomenuo kancelarku Angelu Merkel, Vučić se „nadovezao” da je siguran da će ona ubedljivo da pobedi na izborima u Nemačkoj.\n„To će biti dodatno olakšanje za Evropu, a nadam se da će to značiti i dodatno ohrabrenje za evropski put Srbije, što iskreno želim i Merkel i Hrišćansko demokratskoj uniji, jer mislim da će to biti dobra vest i za Srbiju”, rekao je Vučić.\n„Dejvide, ne sekiraj se, to svi u Srbiji znaju, kada ja kažem da neko pobeđuje na izborima taj sigurno pobeđuje na izborima. To je sigurnije, nego bilo kakva kladionica i istraživanje. Znaju to svi ovde”, rekao je Vučić.\nMekalister je, odgovarajući na isto pitanje, rekao da je 28 šefova vlada zemalja članica EU ponovilo svoje uverenje da svih šest zemalja zapadnog Balkana imaju evropsku perspektivu.\n„Oskar Benedikt iz Delegacije EU u Srbiji prati veliko interesovanje koje članovi Komisije pokazuju za dešavanja u Srbiji, kao i komesar Johanes Han, Federika Mogerini je intenzivirala svoje angažovanje”, kaže Mekalister.\n„To je naporan posao da se postane član EU, ali na kraju to donosi koristi i narodu, poslovnom okruženju, društvu i zemlju. Osećam da bi EU bez Srbije bila nepotpuna”, poručio je Mekalister.\n„Mislim da će mesto 28 i 29 biti rezervisano za Srbiju i Crnu Goru”, kaže Mekalister.\n1. Идиот види и сам да нико не планира уопште да прими Србију у ЕУ али нема избора него да наставља да лаже и лупета, одавно зрео за Лазу\n2. ali nisi i nikad neces ni biti\nMartinović: Šabić vodi besomučnu kampanju protiv vlastiĐurić: Teškoće sa KiM posledica promašaja bivše vlastiTadić: I od mene su tražili, ali to nikada nisam uradioVučić: To što Ugljanin priča, to su priče za malu decuVučić o 1244, bivšoj vlasti i "onom kretenskom pitanju"Tadić: Vučić podržava Tačijevu tezuJeremić: Podela Kosova bila bi neodgovornaVulin: Kompromisno rešenje za Kosovo je razgraničenjeVučić: Nadamo se da neće doći do rata već do rešenjaŠapić na čelu nove strankeVulin: Nadam se da se Hrvatska stidiVučić o šokantnoj izjavi Kolinde: ČestitamRužić: Ugljanin pozivom Pacoliju izašao iz zakonskih okviraDogovor opozicije o 30 ciljeva, uskoro potpisĐurić: Ginuće nam deca ako se ne dogovorimo s PrištinomOpozicija dijalogu ne veruje: Hoćemo istinu o pregovorimaDačić: Deo koalicije sa SNS, ali sačuvati identitet SPSDnevni horoskop za 20.07.2018.Vučić u Briselu: Tražićemo zajednički imenitelj za kompromisDačić: Ne zna se ko je čiji prijatelj i neprijatelj


U ALUMIL -u težnja ka savršenstvu se ne odnosi samo na gradnju, već utiče na svaki aspekt korporativnih aktivnosti, bilo da se radi o internim aktivnostima ili saradnji sa eksternim partnerima.\nALUMIL je nedavno učestvovao u „BRAVO Sustainability Dialogues & Awards 2021“ gdje smo predstavili neke od svojih najvažnijih korporativnih aktivnosti. Na kraju smo nagrađeni za inicijativu «Diskusija u vezi sa odnosima zaposlenih» u okviru sekcije „Upravljanje“. Tačnije, ova nagrada se odnosila na istraživanje zadovoljstva zaposlenih koje kompanija sprovodi svake godine, kako bi poboljšala svoje radno okruženje. Kroz ovaj godišnji dijalog odnosi između zaposlenih i top menadžmenta postaje snažniji, istovremeno se identifikuje prostor za napredak. Što je još važnije, ovo je prilika da ljudi iz kompanije budu saslušani, da izraze svoje mišljenje i podijele svoje iskustvo u vezi sa svojim radnim okruženjem.\n„BRAVO Sustainability Dialogues & Awards 2021“ predstavlja forum sa više zainteresovanih strana - instituciju koja ima za cilj da nagradi kompanije i same kompanije koje čine korake ka modernom i zdravom radnom okruženju. Nagrada za ALUMIL predstavlja čast i inspiraciju da nastavimo svoje djelovanje zasnovano na vrijednostima održivosti.


Britanski princ odstupio zbog pedofilske afere - Sputnjik Srbija\n10:26 05 Avgust 2020\n08:00 21.11.2019 (osveženo 09:15 21.11.2019) Preuzmite kraći link\nEndrju je naveo da se „odriče svih svojih javnih dužnosti u doglednoj budućnosti“.\nPokušaji britanskog princa Endrjua da razjasni svoje prijateljske odnose s finansijerom pedofilom Džefrijem Epstajnom u intervjuu koji je dao pre nekoliko dana za Bi-Bi-Si, izazvali su mnoga negativna reagovanja.\nPrinc Endrju je prvi put u intervjuu za Bi-Bi-Si odgovarao na pitanja o vezama sa osuđenim pedofilom Epstajnom, u kojem je priznao da je bila greška što je boravio u njegovoj kući.\nPrinc Endrju je u jednom od retkih intervjua za Bi-Bi-Si kategorički odbacio navode da je imao seksualni odnos sa Amerikankom Virdžinijom Roberts, koja ga je optužila za seksualno zlostavljanje u vreme kada je bila maloletna.\nVišesatni intervju odmah je postao udarna tema na društvenim mrežama. Reagovanja su bila brojna, a malo njih je išlo princu u prilog, preneo je „Blumberg“.


KRČKA SE U AMERICI! Nacionalna garda i policija se postavljaju oko kongresa! | Happy BSC portal\nZbog pretnji nasilnim protestima ekstremističkih grupa u danima pred inauguraciju novog američkog predsednika Džo Bajdena, guverneri nekih saveznih država su odlučili da uvedu snažne bezbednosne mere.\nFBI je upozorio na moguće proteste naoružanih osoba ispred Kapitola u Vašingtonu i ispred 50 državnih kongresa, počevši od ovog vikenda. Metalne ograde, zabarikadirani prozor i kordoni policije i pripadnika Nacionalne garde su potpuno promenili izgled državnih skupština i trebalo bi da spreče nasilje kakvo se dogodilo u Vašingtonu 6. januara, kada su pristalice odlazećeg predsednika Donalda Trampa upale u zgradu Kongresa za vreme sednice na kojoj je trebalo da budu potvrđeni rezultati novembarski predsedničkih izbora.\nDanas od ranog jutra, državna policija i pripadnici Nacionalne garde čuvaju stražu oko više državnih skupština, među kojima su Mičigen, Ohajo i Pensilvanije, a u Kolambusu u Ohaju, skoro svaka firma i prodavnica u blizini trga u centru grada gde se nalazi državna skupština, zabarikadirala je svoje izloge.\nU Lensingu u Mičigenu policija patrolira sa psima, a centar grada nadleću helikopteri, a u Atlanti, oklopna vojna vozila parkirana su blizu Kongresa države Džordžija.\nBezbednost je i u prestonici Vašingtonu pojačana u danima uoči inaguracije.\nVisoka ograda okružuje Kapitol hil a gradonačelnica Vašingtona apelovala je na građane i turiste da ne dolaze u centar Distrikta Kolumbija u kome se nalazi prestonica.\nNajavljen je i dolazak u glavni grad oko 25.000 pripadnika Nacionalne garde iz cele zemlje početkom .


Oficir Žandarmerije: Nismo znali da neko osim policije obavlja službenu dužnost u našoj zoni | Novinska agencija Beta\nHRONIKA | 04.12.2018 15:40\nOficir Žandarmerije: Nismo znali da neko osim policije obavlja službenu dužnost u našoj zoni\nPomoćnik komandanta odreda Žandarmerije iz Niša potpukovnik Nebojša Andjelković izjavio je danas u Višem sudu u Beogradu da policija, po njegovim saznanjima, nije imala informaciju da je neko osim policije obavljao službenu dužnost u zoni u kojoj se desilo prebijanje brata tadašnjeg premijera i gradonačelnika Beograda, prilikom održavanja Parade ponosa 2014. godine.\nOn je tokom današnjeg saslušanja, u postupku koji se vodi protiv sedam pripadnika te jedinice za nasilje nad Andrejem Vučićem i Predragom Malim, rekao da nema saznanje da li je Odsek za zakonitost, koji utvrdjuje legalnost tokom postupanja jedinice Žandarmerije, ocenjivao taj dogadjaj.\nPrema njegovim rečima, obezbedjivanje te Parade ponosa kao skupa visokog rizika je "od samog početka imao niz problema", zato što je Policijska brigada tog dana stupila u štrajk, zbog čega je Žandarmerija trebala da obezbedi tri dodatne bočne ulice sa istim brojem pripadnika.\nOn je naveo da je zato po jedan tim od osmoro ljudi bio rasporedjen u po jednoj ulici, četvorica sa jedne i četvorica sa druge strane ulice i da je njihov zadatak bio da prolaznike legitimišu i propuštaju jedino ako stanuju u tim ulicama.\nU slučaju da se pojavi grupa od troje ili više ljudi, trebalo je da signaliziraju jedinici zaduženoj za intervencije, u kojoj se nalazio Andjelković.\nPrema njegovima rečima, policajci su mu nakon incidenta rekli da su tokom vršenja dužnosti nekoliko puta primetili osmatranje od "kako su kasnije saznali, vojnih lica".\nOn je naveo i primer da je tog dana ministar zdravlja Zlatibor Lončar peške prolazio tuda sa pratnjom u kojoj je bilo više od troje ljudi, u pravcu zgrade Vlade Srbije, da se njegova pratnja legitimisala, nakon čega im je dozvoljen prolaz.\nU nastavku glavnog pretresa, on je naveo da se sa jedinicom zaduženom za intervencije nalazio na 80 metara od mesta incidenta, da je bio prvi oficir na licu mesta nakon samog dogadjaja i da je imao ovlašćenja da bez odobrenja krene u akciju.\nAndjelković je naveo da je preko radio stanice čuo kapetana, koji je bio zadužen za 4. odred koji je obezbedjivao tu lokaciju, koji je rekao "imamo napad, hitno nam je potrebna pomoć", nakon čega je preko radija čuo da neko u pozadini kaže "pazi, pazi ima pištolj".\nAndjelković je naveo da je sa nekoliko vozila za nepun minut bio na licu mesta, i da se tada konfrontacija već odigrala.\n"(Predrag) Mali je sedeo okružen sa četvoricom policijskih službenika, dvadesetak metara dalje lice krvave glave koje je telefoniralo i još dva tada neidentifikovana lica koja su se uputila ka obližnjem haustoru", rekao je Andjelković.\nKapetan Ćirković mu je tada kazao da su grupi policajaca prišle četiri osobe, da nisu želele da se legitimišu, da je jedan ovlaš pokazao "neku metalnu značku", nakon čega ga je jedan od njih uhvatio za rever i govorio nešto poput: "Znaš ti ko sam ja?"\nĆirković je nadredjenom rekao i da je nakon toga jedan policajac dobio udarac pesnicom u bradu, drugi šut nogom u grudi, a da je u istovremeno jedan od ljudi iz grupe koju su legitimisali potegao pištolj.\nAndjelković je rekao da je pokušao okrvavljenom da se obrati, a da je on preko telefona rekao: "Šefe za***ali smo stvar, vadi nas odavde".\nKada je ušao u haustor, video je čoveka koji se drži za glavu i jednog koji se drži za pištolj i pokazuje rukom da se odmaknu, što je prepoznao kao proceduru lica iz pratnje.\nPrema njegovim rečima, ubrzo nakon toga se na licu mesta pojavio se automobil audi A8 sa rotacijom, koje je na silu želelo da prodje pored uniformisanih policajaca, koji su tražili da se vrati u auto, kada su primetili da on na suvozačevom mestu ima pušku.\nNakon toga je Andjelković od njega zahtevao da stavi ruke na volan i da se ne pomera, nakon čega su došli tadašnji načelnik Policijske uprave i sekretar u ministarstvu unutrašnjih poslova.\n"Bilo je povika da se vrati pištolj. Ja sam policajcu kod kog je bio rekao da proveri da li pištolj ima metak u cevi. On je repetirao i metak je iskočio (što znači da je bio u cevi), nakon čega su uzeli pištolj i otišli", rekao je Andjelković i dodao da je savetovao nadredjenom da pištolj ne preda, već da ga zavede u dokazni materijal.\nDvojica povredjenih policajaca su posle dogadjaja rekli da se ne osećaju dobro pa su upućeni u Urgentni centar, ali da su vraćeni u zgradu Vlade.\nAndjelković je naveo i da je od Operativnog centra i nadredjenog zatražio da se izvrši uvidjaj, ali da ne zna zašto to nije učinjeno.\nSvedok je naveo da je sa okrivljenima prošao tri rata, da poznaje njihove porodice, da nije u stalnom kontaktu sa njima i da su to "fizički najnespremniji pripadnici jedinice", zbog čega su i bili zaduženi za podršku.\nTužilac je naveo da je za izvršavanje uvidjaja neophodno da postoje tragovi da je došlo do izmene okoline, i upitao svedoka da li je bilo takvih tragova, na šta je Andjelković odgovorio da ih nije bilo.\nTužilac je takodje pomenuo zapisnik sa prethodnog sudjenja, u kom nije navedeno da se preko radija čulo "ima pištolj" i u kom su citati, odnosno pozivi interventoj jedinici bili drugačiji.\nNaveo je i da se na snimku televizije N1 pored drveta vide tri odložena štita pored jednog drveta, što bi značilo da su Žandarmi mogli da pokušaju prvo da primene telesnu silu, pre upotrebe palica.\nZaključio je da svoje izlaganje rečima da svedočenje Andjelkovića "nije prostorno i vremenski logično", odnosno tačno, da je ranije sud utvrdio da je intervencija za pištolj koji je oduzet pratnji bila na samom kraju dogadaja i da su policajci koristili prekomernu upotrebu sile.\nTokom pretresa je utvrdjeno da penzionisani policijski službenik Senad Koštić nije bio u mogućnosti da se odazove kao svedok zato što sud nije blagovremeno bio u mogućnosti da ga pisano obavesti o ročištu.\nSudija je najavila da će se tokom sledeće sednice odlučivati o daljem toku glavnog pretresa, a sledeće ročište zakazala za 11. januar 2019. godine za 10 časova.\nPretres nakon toga zakazan je za 23. januar.\nSudjenje žandarmima iz Niša za incident na paradi ponosa 2014. počelo iz početka, nakon što je Apelacioni sud ukinuo prvostepenu presudu kojom su šestorica dobila po šest meseci uslovne kazne, a jedan osam meseci.


SRBIN ĆE BITI GLAVNA ZVEZDA PRELAZNOG ROKA Milenković može da bira: Defanzivca "orlova" žele Siti, Čelsi i Atletiko!\nNaš mladi defanzivac Nikola Milenković mnoge je odluševio odličnim partijama na Svetskom prvenstvu, kada je privukao pažnju moćnih klubova, a interesovanje engleskih i italijanskih ekipa postalo je još jače posle dobrih igara štopera Fjorentine na početku sezone.\nMilenković je u Seriji A već postigao dva gola, minulog vikenda se upisao u strelce protiv SPAL-a, posle čega je i trener Mančester sitija Pep Gvardiola izrazio jasnu želju da ga dovede. I to nije sve, već je naveo da će lično ići na Apenine da gleda reprezentativca Srbije.\n- Raznovrsni defanzivac je već duže vreme na radaru mnogih klubova i Mančester siti se priključio toj trci, sa velikim interesovanjem - navodi italijanski "Kalčomerkato".\nI Siti nije jedini klub koji bi voleo da dovede Milenkovića, pošto je interesovanje pokazao u Čelsi, na čijoj klupi sedi Maurcio Sari, koji je prošle godine trenirao Napoli i dobro zna kakve su mogućnosti mladog fudbalera.\nTu se ne završava spisak klubova koji su zainteresovani za reprezentativca Srbije, pošto bi ga rado u Atletiko video i Dijego Simeone, koji bi na taj način želeo da podmladi poslednju liniju. Dijego Godin je već na zalasku karijere, a MIlenkovića vidi kao njegovog idealnog naslednika.\nFoto: claudio giovannin / EPA;\nKoliko je argentinski stručnjak ozbiljan u nameri da angažuje Milenkovića svedoči to što se o njemu raspitivao kod sina Đovanija, koji je istakao niz pohvala na račun saigrača.\nPosle svega je jasno da će Milenković biti jedan od najtraženijih fudbalera u narednom prelaznom roku i moći će da bira gde će nastaviti karijeru. Evidentno je da će Fjorentina veoma teško da ga zadrži.


Tokom zimske pauze, kako se to i najavljivalo, došlo je do promene u sastavu ekipe. Iz Bečeja su otišli Marijan Cvetković i Stefan Cvijić, a na probi u Kini je golgeter Mladen Kovačević.\n- Zadovoljan sam realizovanim na relaciji odlasci-dolasci igrača - kaže sportski direktor Dejan Stanojev. - Pored toga važno je da smo produžili saradnju sa Markom Mandićem i Savom Radićem koji su nastupali za nas na pozajmicu Vojvodine, odnosno Čukaričkog, kao i to da je u našim redovima ponovo Aleksandar Mirkov koji je iz Bečeja otišao u Vojvodinu i sada se vraća među igrače koje dobro poznaje i očekujem da će biti znatno pojačanje za naš tim. Od novih igrača angažovali smo igrača iz Novog Pazara Mehmеda Avdića, koji je šest meseci nastupao u Španiji, i očekujemo da će on moći doprineti ekipi u realizaciji ambicija.\nNovo ime je i Milovan Petrić. On je prošao sve mlađe kategorije Vojvodine, igrao je u novosadskom Proleteru, nastupao je za Kolubaru, bio je pola godine u Makedoniji u Akademiji Pandev i poslednjih šest meseci je igrao u Vršcu.\nI poslednje novo ime je Filip Bajić koji je najatraktivnije pojačanje jer je odigrao oko sto utakmica u Super ligi u dresu Bačke iz Bačke Palanke i Napretka iz Kruševca. Očekujem da ćemo sa njim dobiti nov kvalitet jer, iako je mlad, on ima zavidno iskustvo i može da igra na više mesta u timu i da ostvari neku vrstu prevage u susretima kada se sastaju dva rivala sličnih potencijala.\nMeđutim, ukoliko Kovačević zadovolji na probi u Kini, što bi sa finansijske strane bilo korisno, mi ćemo onda morati da nađemo rešenje. Nadam se da će on ipak ostati kod nas još šest meseci i da će sa ovim novim igračima i pojačanjima po bokovima uspeti da postigne još više golova i na taj način povećati interesovanje za sebe i potom ostvariti povoljniji aranžman.\nNakon prozivke šef stručnog štaba Bečeja Dušan Bajić je sa svojim pomoćnicima Daliborom Novčićem, kondicionim trenerom Markom Bojadžijom, trenerom golmana Milošem Andrićem odradio prvu nedelju priprema prema planu jer su vremenske prilike to dozvoljavale.\nMeđutim, početkom druge nedelje usledila je nepovoljnost. Pao je sneg, ali to nije značajno poremetilo plan priprema. Igrači su u utorak po snežnom pokrivaču vredno radili na pomoćnom terenu. Slično je bilo kada je Dušan Bajić nakon ostavke šefa stručnog štaba Branka Savića u novembru mesecu preuzeo kormilo Bečeja. Težak raspored četiri kola pre odlaska na zimsku pauzu i ne baš uspešni rezultati ekipe su okolnosti koje se ne mogu oceniti kao povoljne.\n- Istina je da nije bio sjajan momenat za preuzimanje ekipe, ali nisam se dvoumio kada me je Dejan Stanojev pozvao. Relativno brzo smo se dogovorili bez obzira na specifičnu situaciju u kojoj je Bečej bio u rezultatskoj nestabilnosti i u teškom rasporedu - rekao je Dušan Bajić. - Moj zadatak je bio da pokušam da pobudim kod igrača hrabrost i takmičarski duh koji je po meni bio problem, jer su kod kuće potrošili mnogo bodova, što je glavni razlog što je opstanak neizvestan.\nMislim da smo u utakmicama na našem terenu protiv fudbalera Metalca i Bačke Topole pokazali da smo načinili pomak na psihološkom planu jer te mečeve nismo izgubili iako su protivnici objektivno bolje ekipe od nas. Žao mi je što smo protiv Žarkova izgubili, jer po meni objektivno je trebalo biti nerešeno. U prilog tome ide i razvoj događaja na terenu. Nama je pripalo jedno, a njima, koji važe za domaćinsku ekipu, pripalo je drugo poluvreme.\nMeđutim, oni su dali dva gola a mi jedan, ali zadovoljan sam jer smo pokazali da možemo da igramo i postižemo rezultate.\nIzostala je utakmica sa Inđijom, takođe rivalom iz gornjeg dela tabele koja je odložena zbog vremenskih prilika i trebalo bi da se odigra kao pretkolo prolećnog dela prvenstva.\n- Do danas smo odradili devet treninga bez snega, a sada ćemo nastaviti kako možemo. Ne razmišljamo još o Inđiji, iako mogu da kažem da je reč o rivalu koji zaslužuje respekt. Trenutno pokušavamo da implementiramo model igre u zavisnosti od karakteristika igrača i potom da završimo selektiranje igrača.\nPosle šest nedelja priprema nadam se da ćemo spremno dočekati ono što nas očekuje u prvenstvu. U okviru priprema ćemo imati i osam prijateljskih utakmica u kojima ćemo proveriti koliko smo se dobro pripremili i koje segmente treba da popravimo. Prvu kontrolnu utakmicu imaćemo u subotu u Novom Sadu protiv Cementa, u sredu se sastajemo sa Radničkim iz Zrenjanina, pa zatim sa Hajdukom iz Kule i tako redom.\nGeneralka je predviđena za 20. februar sa ekipom iz Bačke Topole, nedelju dana pre početka prvenstva. Ukoliko se igra pretkolo 23. februara, onda će se generalka pomeriti za sedam dana ranije - rekao je četrdesetogodišnji Dušan Bajić koji je pre dolaska u Bečej bio trener u omladinskoj školi FK Vojvodina iz Novog Sada.\nInače, trenerskim pozivom je počeo da se bavi 2004. godine u Železničaru iz Novog Sada, članu Vojvođanske lige. Nakon godinu dana je tri godine bio angažovan u FK Novi Sad a nakon toga je bio šef stručnog štaba novosadske Crvene zvezde, da bi 2010. u januara otišao u Radnički iz Sombora gde je sa Zoltanom Saboom vodio tog tadašnjeg drugoligaša. U junu 2011. preuzeo je srpskoligaša Slogu iz Temerina, a nakon pet meseci, juna 2012. se vraća u Vojvodinu gde je sve do 26. novembra 2018. radio u omladinskom pogonu novosadskog superligaša kada je preuzeo ekipu FK Bečej 1918.\nTeren sa veštačkom travom\nPostoji mogućnost da pоred Gradskog stadiona u Bečeju osvane i teren sa veštačkom travom koji bi se mogao nesmetano koristiti bez obzira na vremenske uslove. O tome Dejan Stanojev kaže:\n- Zahvaljujući podršci i inicijativi iz fudbalskog kluba iz Bačke Topole dobili smo sredstva u iznosu od 250.000 evra od Fudbalskog saveza Mađarske za teren sa veštačkom travom i sada opština treba da odobri lokaciju. Mislim da će teren biti postavljen iza postojećih tribina a pored pomoćnog terena.\nPotrebno je taj deo raskrčiti, nasuti i pripremiti osnovu za podlogu. Prezadovoljan sam ovom mogućnošću jer ne treba govoriti koji će to neposredan značaj imati i za prvi tim i za mlađe kategorije kada na raspolaganju imaju u svako doba redovan teren. Posredno će to imati uticaj i na razvoj sportskog turizma i dolaska drugih ekipa na pripreme u Bečej.\nViše iz ove kategorije « Atelitaka - Međunarodni festival ultramaratona u Atini: Jocić je sedmi – za 24 časa 205 kilometara\tI a liga Srbije: Vaterpolisti Bečeja spremni za Taš »


VESIĆ: Beograd spreman za ledene dane\nUoči najavljenog naglog zahlađenja\n15.01.2016. 14:51h 18.03.2017. 15:40h\nGrad Beograd spreman je za predstojeće ledene dane i najavljene padavine, poručili su danas gradski čelnici i direktori javno-komunalnih preduzeća nakon zajedničkog sastanka.\nGradski menadžer Goran Vesić rekao je novinarima da će od večeras 150 vozila Beograd puta biti na ulici, kao i oko 50 vozila drugih preduzeća, ali i 200 radnika Beograd puta i oko 1.200 zaposlenih u drugim JKP.\nPrvo će biti čišćene ulice prvog prioriteta, jer ne sme da stane nijedna linija gradskog prevoza, a zatim i ulice drugog i trećeg prioriteta, naglašeno je.\n"Beograd je potpuno spreman, čeka nas sedam ledenih dana, biće i većin padavina praćenih vetrom i zajedno moramo da izđemo iz ove situacije, Grad, javne službe i građani", rekao je Vesić.\nVesić je dodao da se već noćas očekuju padavine, uz veoma niske temperature, pa je veoma opasno što će se stvarati poledica, čaik i ako padavine ne budu velike. Velike padavine, praćene vetrom, se očekuju od nedelje i naredne sedmice, uz veoma niske temperature, istakao je Vesić, podsetivši da je upravo vetar pravio putarim problem prilikom prošlog snežnog talasa.\n"Veoma jak vetar je nanosio sneg nakon što su ga radnici čistili i to će opet biti problem, pa će intenzitet čišćenja zavisiti isključivo od vremenskih uslova", rekao ej Vesić.\nOn je dodao da su sve opštine dobile nalog da budu u stalnom zasedanju, jer nadležni žele da u svakom trenutku znaju da li se negde desio neki problem.\nPredsednik Skupštine grada Nikola Nikodijević istakao je da je uvedeno 24-očasovno dežurstvo u svim preduzećima, kao i smenski rad od po 12 sati. Sva mehanizacija je remontovana i spremna i ima dovoljne količine soli i kalcijum hlorida, dodao je Nikodijević.\n"Ne možemo da utičemo na vremenske prilike, ali moramo koordinirati kako bismo što pre olakšali život građanima", rekao je Nikodijevć.\nOn je dodao da je važno da građani postupaju po uputstvima zimskih službi i čiste ispred svojih kuća, kao i da je opštinama podeljeno 477 kilograma soli.\nZamenik komandanta Štaba za vanredne situacije Beograda Slobodan Šolević kazao je da je inspekciji i Komunalnoj policiji naređeno da kontrolišu nivo očišćenošti u zonama koje su najfrekventnije i najrizičnije, oko vrtića, škola i bolnica.\nNa operativnom sastanku u "Beograd putu", prisustvovali su gotovo svi direktori javno-komunalnih preduzeća.\nZa vikend i narednu nedelju najavljene su veoma niske temperature i nove padavine.\nBeogradsnegtemperaturahladnoGoran Vesićgradski menadžerNikola NikodijevićSkupština gradaštabputarivanredna situacija


Stefanović dao izjavu u vezi krivične prijave\nPonedeljak , 2016-01-11 | 18:05:18\nMinistar unutrašnjih poslova Nebojša Stefanović rekao je danas da je nadležnim organima dao izjavu povodom krivične prijave koja je protiv njega podignuta zbog navodnog policijskog praćenja novinarke jednog lista, ocenivši da se sve u vezi tog slučaja odvija kako je najavio pre nekoliko dana.\n"To pokazuje da sam bio u potpunosti u pravu. U medjuvremenu, odazvao sam se pozivu nadležnih državnih organa i dao izjavu vezanu za predmet krivične prijave koja mi se stavlja na teret. Tu istragu ne vodi MUP već drugi državni organi u saradnji sa tužilaštvom, ali očekujem da će se nadležno tužilaštvo oglasiti i saopštiti rezultate istrage", kazao je Stefanović.\nMinistar je dodao da je spreman da snosi sve posledice ukoliko se utvrdi da je učinio bilo šta mimo zakona ali i da očekuje da će\nposledice snositi oni koji su ga prijavili, ukoliko se utvrdi da su njihove krivične prijave lažne i netačne.\nPredsednik Nezavisnog udruženja novinara Srbije (NUNS) Vukašin Obradović izjavio je ranije danas da će NUNS podneti prijavu protiv ministra unutrašnjih poslova Nebojše Stefanovića kako bi se utvrdilo kako je došao do saznanja da će biti objavljene informacije da je policija pratila jednu novinarku.\nStefanović je u petak, gostujući na Radio televiziji Srbije izneo informaciju da će se narednih dana u javnosti povesti priča o praćenju jedne novinarke koja je, kako je naveo, radila još u vreme Slobodana Miloševića.\n"Predsednik jednog novinarskog udruženja, neću reći kojeg, treba u javnosti da se pojavi i to kaže kao jednu skandaloznu stvar", naveo je Stefanović i dodao da ne postoje indicije, niti dokazi da se tako nešto dogodilo, ali da će institucije, pre svega tužilaštvo raditi svoj posao i u ovom slučaju.


Pismo javnosti odbornika opozicije – Semendria\nPismo javnosti odbornika opozicije\nOdbornički klubovi DSS-Srpski pokret Dveri, Dosta je bilo i Za pravedno Smederevo – DS, ZzS, Volja naroda osudili su večeras u otvorenom pismu ponašanje predstavnika vladajuće stranke prema odbornicima opozicije i novinarima na poslednjem skupštinskom zasedanju.\nU otvorenom pismu se kaže da “sednice Skupštine grada Smedereva, nažalost, kao da su prešle granicu društveno prihvatljive komunikacije na javnoj sceni”, ocenjujući da odgovornost za takvo stanje snosi vladajuća koalicija na čelu sa gradonačelnicom Jasnom Avramović.\nOni navode da posle svakog istupa opozicionih odbornika, gradonačelnica izlazi na govornicu, bez ikakve želje da konstruktivno polemiše sa malobrojnim odbornicima opozicije u Gradskoj skupštini, vređa, napada ličnost govornika, etiketira, iznosi neistine o njihovom radu i institucijama u kojima rade, naziva ih čovekomrscima i ljudomrscima.\nOdbornićki klubovi pojašnjavaju da svaku kritiku ona doživljava lično, kao atak na sebe, nezahvalnost opozicije za sve ono što čini za grad i njegove stanovnike.\n“Uverena u svoju plemenitu misiju prevaspitavanja, ona ističe kako je ‘sredila’ svoje odbornike, pa će tako isto da ‘sredi’ i opozicione.”\nOdbornici smatraju da “ovakvo kontroverzno ponašanje najodgovornijeg čoveka grada u potpunosti odudara od proklamovanih i usvojenih društvenih i evropskih vrednosti u političkom životu i unosi haos u skupštinski život našeg grada.”\n“Verujemo da građani koji su dali poverenje skupštinskoj većini nisu glasali da se vlast tako bahato ponaša prema odbornicima drugih političkih grupacija, koji su takođe dobili poverenje na izborima da demokratski učestvuju u radu”, kaže se u otvorenom pismu.\nOdbornički klubovi naglašavaju “zbog potpunog medijskog mraka koji u Smederevu vlada, građani nemaju ni najosnovnije informacije o onome što se u Skuštini i gradu zbiva”.\n“Poslednje zasedanje je stavilo u centar kritika i uvreda upravo novinare. koji nastoje da istinito i blagovremeno izveštavaju građane u Smederevu i Srbiji o dešavanjima u gradu, a ne po diktatu gradonačelnice”, navodi se u pismu.\nOdbornici opozicije oštro osuđuju “ovakvo ponašanje prema novinarima, koje pokazuje da je bahata vlast, na čelu sa gradonačelnicom, spremna da ide do kraja u gašenju javne reči, sloboda govora i mišljenja u Smederevu”.\n“Grad koji se ponosi svojom tradicijom i kulturom, ne zaslužuje da ima ovakvu vlast”, naveli su odbornici opozicije Skupštine Smedereva u otvorenom pismu, zaključujući da “nikada nije bila gora situacija na javnoj i političkoj sceni od ove danas”.\n« Odšteta ili samo Pirova pobeda?\nNajšarenija kuća u Srbiji »


Svjetlana Timotić – Mentorski program za žene sa invaliditetom u Srbiji\nOsnivačica Organizacije za podršku ženama sa invaliditetom …IZ KRUGA – VOJVODINA, po uzoru i uz podršku organizacije …IZ KRUGA – Beograd. Dobitnica je priznanja za hrabrost fondacije Žene imaju krila 2015. godine koje se dodeljuje ženama iz celog sveta koje oživljavaju neustrašivi duh slavne pilotkinje Amelije Erhart, kao i nagrade za toleranciju koja se na Međunarodni dan tolerancije dodeljuje pojedincima i institucijama koje su svojim radom i javnim angažmanom doprineli promovisanju tolerancije, multikulturalizma, interkulturnog i interetničkog dijaloga na području AP Vojvodine.\n“Tokom prve godine aktivizma u pokretu za prava osoba sa invaliditetom, moj angažman bio je usmeren na poboljšanje položaja studenata sa invaliditetom, kao i na informisanje i podsticanje mladih osoba sa invaliditetom na dalje školovanje. Tokom ovog perioda obrazovala sam se pohađajući brojne seminare gde sam učila o istoriji i dostignućima pokreta za prava osoba sa invaliditetom, ljudskim pravima osoba sa invaliditetom i ženskim ljudskim pravima. Uvidevši da je perspektiva žena sa invaliditetom često zanemarena, kako u pokretu osoba sa invaliditetom, tako i u ženskom pokretu, sa grupom istomišljenika u martu 2007. godine osnivam Organizaciju za podršku ženama sa invaliditetom …IZ KRUGA – VOJVODINA, po uzoru i uz podršku organizacije …IZ KRUGA – Beograd.\nOd osnivanja do danas rukovodim organizacijom …IZ KRUGA – VOJVODINA usmeravajući rad organizacija na osnaživanje žena sa invaliditetom, stvaranje pravilnih stavova u društvu u odnosu na potrebe, prava i potencijale žena sa invaliditetom, unapređenje zdravstvene politike prema ženama sa invaliditetom i suzbijanje nasilja i diskriminacije nad ženama sa invaliditetom.\nRada sam da delim lično iskustvo invalidnosti, kao i da sa drugim ženama sa invaliditetom doprinosim menjanju stvarnosti i aktivizmu žena sa invaliditetom”.


Danas je u Podgorici održana sjednica Predsjedništva Crnogorskog olimpijskog komiteta na kojoj je, zbog hitnosti apliciranja ka MOK-u, usvojeno privremeno rješenje novog logotipa, koje će biti aktuelno do raspisivanja javnog tendera.\nNa današnjoj sjednici, takođe, usvojene su zvanične boje dresova koje će se koristiti za nastupe reprezentacija Crne Gore i kojih su obavezni da se pridržavaju svi crnogorski sportski savezi.\nOsnovna boja dresova je crvena, sa žutim nijansama, a boje su određene bojama državne zastave Crne Gore. Ove dresove će reprezentacije koristiti na nastupima na domaćim i međunarodnim takmičenjima.\nKao “B” varijanta biće korišćen bijeli dres, sa crvenom nijansom.\nU vezi sa bojama, oznakama i drugim detaljima koji će biti korišćeni u reprezentativnim nastupima, do kraja godine će biti izrađena i ''knjiga standarda'' .\nTroslovna državna oznaka, koja će se koristiti na svim međunarodnim sportskim takmičenjima, biće određena od strane komisije Ujedinjenih nacija, koja se bavi ovim pitanjima.\nDanas je Međunarodnom olimpijskom komitetu upućen zahtjev za priznanje COK-a za nacionalni olimpijski komitet.\nTakođe, upućena je i aplikacija Evropskom olimpijskom komitetu za prijem COK-a u članstvo u toj organizaciji.\nCrnogorski olimpijski komitet je uputio resornim državnim organima predlog modela budućeg načina finansiranja sporta u Crnoj Gori.\nPredsjedništvo Crnogorskog olimpijskog komiteta je uputilo čestitku plivačici ''Jadrana'' iz Herceg Novog, Dariji Pop, povodom ispunjenja norme za učešće na Olimpijskim igrama u Pekingu, 2008. godine. COK je sa radošću konstatovao da je Darija Pop prvi crnogorski sportista koji je, u nezavisnoj Crnoj Gori, obezbijedio učešće na najvećoj sportskoj manifestaciji na svijetu.\nU toku naredne sedmice biće organizovan prijem za ovu, veoma talentovanu, sportistkinju i biće dogovoren način daljih njenih priprema za što uspješniji nastup na ljetnjim Olimpijskim igrama u Pekingu, a Predsjedništvo COK-a je izrazillo nadu da će ovakvih rezultata, u danima i mjesecima koji su pred nama, biti još više.


Saradnja Ministarstva prosvete, nauke i tehnološkog razvoja i Novak Đoković fondacije - Moja učionica\nMinistarstvo prosvete, nauke i tehnološkog razvoja i Novak Đoković fondacija potpisali su danas Sporazum o partnerskoj saradnji na Projektu inkluzivnog predškolskog vaspitanja i obrazovanja, koji se finansira uz podršku Svetske banke.\nSaradnja podrazymeva da Ministarstvo i Fondacija u naredne dve godine udruže kapacitete i zajedno adaptiraju i opreme prostorije u javnim objektima, koje će biti namenjene realizaciji predškolskog vaspitanja i obrazovanja.\nPostavljanje dobrih osnova vaspitanja i obrazovanja od najranijeg uzrasta značajno je, ne samo za socijalizaciju dece, već i za njihovo dalje uspešno školovanje. Novak Đoković fondacija već godinama unazad realizuje sopstvene programe koji su usmereni na bolje uslove za realizaciju predškolskog vaspitanja. U ovom slučaju iskoristićemo njihovo znanje i iskustvo i udružujemo se kako bismo obezbedili uslove da još veći broj dece, posebno iz socijalno i ekonomsko ugroženih društvenih grupa, bude obuhvaćen sistemom predškolskog vaspitanja i obrazovanja“, rekao je prvi potpredsednik Vlade Srbije i ministar prosvete, nauke i tehnološkog razvoja Branko Ružić.\nVodeći se željom da našim najmlađim generacijama pružimo podsticajno okruženje za igru i učenje kako bi razvili svoj puni potencijal, naš tim je do sada rekonstruisao, opremio i pomogao 45 vrtića širom Srbije. Na taj način smo podstakli i razvoj samih lokalnih zajednica što dugoročno doprinosi boljoj budućnosti za sve nas. Međutim, brojevi pokazuju da je i dalje dugačak put ka cilju da svako dete u Srbiji ima pristup predškolskom vaspitanju i obrazovanju. Zato nam je jako drago da smo, zahvaljujući našem dugogodišnjem iskustvu, dobili poverenje Ministarstva da im na tom putu pomognemo i sigurni smo da će uz partnerstvo sa Svetskom bankom projekat biti uspešno realizovan“, rekla je Maja Kremić, nacionalni direktor Novak Đoković fondacije.


GCSR na prvom „Elle Active Forumu“ u Beogradu – GC BEOGRAD\nDirektorka Gradskog centra za socijalni rad u Beogradu, Zorica Pavlović i Višnja Milivojević, psiholog i rukovodilac Odeljenja Surčin GCSR, učestvovale su na prvom „Elle Active Forumu” u Beogradu, koji je organizovan po uzoru na „Elle Active Forum“ koji se svake godine organizuje u Francuskoj. Ovaj događaj bavio se temama rodne ravnopravnosti, profesionalnim razvojem, ženskim pravima, modom i poboljšanjem mentalnog zdravlja u svakodnevnom životu.\nPredstavnice Gradskog centra uzele su učešće na prvom panelu koji se bavio temom usvajanja u Srbiji, rodnom politikom i reproduktivnim pravima. Ovaj panel pozabavio se time kakvi su uslovi, procedure, pitanja i dileme sa kojima se suočavaju ljudi u ovom procesu, ali i pravilnim usmeravanjem za usvajanje u Srbiji.\nNa ovom panelu učesnici su bili i art direktorka u Adria Media magazinima Zorica Obradović Lončar, i osnivačica i direktorka Centra za biopolitičku edukaciju Marija Ratković, dok je moderator bila novinarka Ivana Zarić. „Elle Active Forum” održan je u Prodajnom centru Belgrade Waterfront, a ceo događaj je bio uokviren panelima i stručnim radioniciama.


Bakić: Nepotrebna izgradnja u Makišu preti da ugrozi snabdevanje pijaćom vodom\nVesti Autor:FoNet03. dec. 202012:14 > 12:20\nKoordinator Saveta Skupštine slobodne Srbije za arhitekturu, urbanizam i saobraćaj, Dragoljub Bakić, upozorio je da je za 15. decembar planirana javna rasprava o "divljoj gradnji ogromnih razmera" na Makiškom polju, koja je u ovom trenutku potpuno nepotrebna Beogradu, a preti da ugrozi snabdevanje grada pijaćom vodom.\nBakić je u saopštenju ukazao da se na javni uvid, u doba smrtonosne pandemije opasnog virusa, iznosi Plan detaljne regulacije dela Makiškog polja, koji građani u okolnostima brojnih restrikcija nisu mogli normalno niti da vide, a kamoli da u tom procesu učestvuju sa svojim primedbama.\n„A, radi se o otimanju skoro 700 hektara zemljišta javnog dobra koje je činilo užu zonu sanitarne zaštite Makiškog vodoizvorišta“, navodi Bakić.\nPrema njegovim rečima, to je postignuto nasilnim pomeranjem granice i sužavanjem zone uže zaštite i njenim pripajanjem široj zoni zaštite, kako bi se na taj način dobijeno zemljište preimenovalo iz poljoprivrednog zemljišta u građevinsko zemljište i na njemu izgradio novi Beograd na vodi, ovog puta sa 4,5 miliona izgrađenih stambeno-komercijalnih kvadratnih metara.\nO ovako obimnoj gradnji iznad samih izvorišta pijaće vode nije do sada obavljena nijedna javna rasprava, iako se tiče svih građana, niti je urađena ikakva prethodna studija ekonomske i ekološke opravdanosti, upozorio je Bakić.\nParametri koji se mogu pročitati u nacrtu Plana detaljne regulacije deluju zastrašujuće jer se od uže higijenske sanitarne zaštitne zone izvorišta „otima 682 hektara“, 425 hektara poljoprivrednog zemljišta pretvara se prenamenom u građevinsko zemljište, 90 hektara šume se smanjuje na pola, a postojećih 12 stanova porašće na skoro 13.000 luksuznih stanova.\nPostojećih 36 stanovnika treba da naraste na skoro 50.000 stanovnika, rekao je Bakić i istakao da je 2017. godine francuska firma projektovala metro stanicu u srcu vodoizvorišta na Makiškom polju, a metro trasa vodi kroz Beograd na vodi.\nOvo što se događa sa Makiškim poljem prati potpuno neslaganje stručne javnosti, koju gradska uprava u potpunosti ignoriše i nastavlja da ovakvim i sličnim urbanim mega-strukturama nanosi nenadoknadivu štetu Beogradu, poručio je Bakić.\nBeograd na vodiDragoljub BakićMakiško poljevodoizvorište


Svi su pobegli u inostranstvo! Brnabić: Nedostatak kadrova ključni problem privrede – Slobodne novine\nBeogradski glas (Beta) – Premijerka Srbije Ana Brnabić danas je izjavila da je nedostatak radne snage ključni problem domaće privrede i da se radi na tome da firme lakše dodju do radnika koji su im potrebni.\n“Problem nedostatka kadrova imaju i države gde je stopa nezaposlenosti četiri odsto, ali mi treba da vidimo kako da privredi pomognemo da lakše dodje do radnika medju onima koji su nezaposleni. To može da bude i preko neformalnog obrazovanja, trening centara i prekvalifikacije”, istakla je premijerka.\nVažno je, kako je ocenila, da se privreda pripremi kako bi se spečilo da sve ono što se deševa na evropskom i globalnom tržištu, kao i trgovinski ratovi, ne utiču preterano na pad domaće preradjivačke industrije.\nPredsednik Privredne komore Srbije Marko Čadež je rekao da su privrednici dobili uveravanja od premijerke da Vlada Srbije radi na rešenjima koja će pomoći privredi da posluje u boljim uslovima i da lakše dolazi do kvalfikovanih radnika.\n“Moramo da zajednički radimo da prevazidjemo probleme koje možemo imati zbog dešavanjima na svetskim tržištima”, kazao je on.\nIako su Arapi dobili najplodniju zemlju budzašto, sistemi za navodnjavanje nezavršeni, a cena zakupa – tajna


Obavezan test za putnike koji ulaze u Norvešku od 2. januara\nTanjug 31. decembra 2020. 15:18\nOSLO, 31. decembra (Tanjug ) – Svi putnici koji ulaze u Norvešku moraće da budu testirani na COVID-19 u roku od 24 časa od dolaska, a ovo pravilo važiće od 2. januara, saopštilo je danas norveško ministarstvo pravde.\nDa bi se zaustavilo širenje novog soja koronavirusa koji je najpre put otkriven u Britaniji, putnici iz bilo kog pravca moraće da uđu u Norvešku na punktovima na kojima je omogućeno testiranje, dok će manji granični prelazi biti zatvoreni, dodaje se u saopštenju ministarstva koje prenosi Rojters.\n„Ako se ovaj soj proširi u Norveškoj to će verovatno značiti potpuno zaključavanje“, upozorila je premijerka Erna Solberg u izjavi medijima.\nNorveška je sledila mere drugih država i zaustavila letove iz Britanije 21. decembra nakon vesti da se nova mutacija COVID 19 brzo širi, a ova zabrana trajaće najmanje do 2.januara.\nBroj novih slučajeva COVID 19 u poslednjih 14 dana na 100.000 stanovnika u Norveškoj prema podacima od srede se smanjio na 113,6, što je četvrti najniži broj u Evropi, iza Islanda, Grčke i Finske, prema Evropskom centru za prevenciju i kontrolu bolesti, navodi agencija.


Alimpijević nudio ostavku, ali je odbijena - Novosadski Info\nAlimpijević nudio ostavku, ali je odbijena\nKošarkaški klub Crvena zvezda prekinuo je danas spekulacije oko smene trenera Dušana Alimpijevića, njemu je data puna podrška, što se dokazuje i time da je klub jednoglasno odbio ostavku koju je ponudio nakon poraza od Budućnosti u finalu plej-ofa ABA lige.\n“Sistem KK Crvena zvezda mts je tako koncipiran da se ne ruši jednom serijom, ali i ishitrenim potezima, koji su bili tako karakteristični za ovaj klub u prošlosti. Imali smo puno izazova, sezone koje nisu možda opravdavala očekivanja u rezultatima, ali smo iz sezone u sezonu, stalno napredovali.\nNa početku ove takmičarske godine, je jasno i otvoreno najavljeno da započinjemo novi ciklus i da je pred nama teška sezona, a već tada smo znali kakve će razne neprincipijelne koalicije” pokušati da ruše klub sistemski”, navodi se u saopštenju posle sednice Predsedništva na sajtu kluba.\nTakođe, Predsedništvo KK Crvena zvezda zahvalilo se predsedniku KK Budućnost Draganu Bokanu na lepim željama koje je uputio klubu, ali ih, kako se ističe, ne doživljavaju iskreno.\n“KK Crvena zvezda će se potruditi da naredna finala ABA lige zaista budu regularna i sportski spektakli celog regiona, važni ne za lične, već za promociju košarke”, poručuju sa Malog Kalemegdana.


Indija proizvela najjeftiniji netbook na svetu Indija proizvela najjeftiniji netbook na svetu – Personal magazin\nIndija proizvela najjeftiniji netbook na svetu\nIndija je proizvela najjeftiniji prenosivi računar na svetu, koji košta samo 35 dolara, saopštilo je ministarstvo za razvoj ljudskih resursa u Nju Delhiju. Ministar Kapil Sibal je juče javnosti predstavio taj…\nIndija je proizvela najjeftiniji prenosivi računar na svetu, koji košta samo 35 dolara, saopštilo je ministarstvo za razvoj ljudskih resursa u Nju Delhiju. Ministar Kapil Sibal je juče javnosti predstavio taj jeftini laptop sa touch ekranom, namenjen studentima, uz napomenu da su pregovori sa svetskim proizvođačima računara o mogućnosti masovne proizvodnje tog uređaja već počeli, prenosi Reuters.\n“Došli smo do razvojne faze u proizvodnji laptopa u kojoj matična ploča, čip, procesor, memorija, displej i sve ostalo ukupno košta oko 35 dolara”, izjavio je Sibal.\nLaptop je opremljen Internet pretraživačem, PDF čitačem i dodacima za video konferenciju, pri čemu je hardver napravljen tako da je moguće dodavanje novih komponenti, prema potrebama korisnika.\nSibal je izneo očekivanje da će taj laptop sa operativnim sistemom “Linux” biti distribuiran visokoškolskim institucijama u Indiji od 2011. godine, sa ciljem da njegova cena prvo padne na 20, a kasnije i na samo deset dolara. (Seebiz)\nIndija proizvela najjeftiniji netbook na svetu was last modified: July 25th, 2010 by Redakcija\nPola milijarde korisnika Fejsbuka\nEkonomičnija Nokia C6


Kraj za Stjepanovića i Crevar u Tokiju, zlato za SAD u muškoj štafeti\nIzvor: Radio Televizija Vojvodine, 26.Jul.2021, 03:50\nNije uspeo Stjepanović da se plasira u finale trke na 200 metara slobodnim stilom, iako je krenuo veoma dobro.\nDržao je priključak Velimir u prvih 100 metara, ali je u nastavku njegov ritam opao i polufinalnu trku je završio na poslednjoj, osmoj poziciji u vremenu 1:47.62.\nImao je više od dve sekunde zaostatka za vodećim Martinom Maljutinom iz Ruskog olimpijskog komiteta. Drugi je bio Rumun David Popoviči, dok je na trećem mestu završio Brazilac Fernando Šefer.\nAnja je plivala u prvoj kvalifikacionoj grupi sa tri takmičerke, gde je završila druga.\nZavršila je sa vremenom 2:17:62.\nAnja nije uspela da prođe u polufinale i završila je učešće na Olimpijskim igrama.\nPrethodno je na 400 metara završila na 10. mestu.\nNovo zlato za Amerikance\nSelekcija SAD u sastavu Kejleb Dresel, Blejk Pironi, Boven Beker i Zek Epl, pobedila je rezultatom 3:08,97 minuta.\nTo je treći najbolji rezultat u istoriji te discipline.\nSrebrnu medalju osvojila je reprezentacija Italije sa zaostatkom od 1,14 sekundi, a bronzu Australija sa 1,25 sekunde zaostatka.\nMlada Australijanka srušila čuvenu Kejti Ledecki\nVeliko iznenađenje dogodilo se u trci na 400 metara slobodnim stilom u ženskoj kategoriji, u kojoj je do zlatne medalje došla 20-godišnja Arijarna Titmus.\nMlada Australijanka je srušila veliku rivalnu i petostruku olimpijsku šampionku Kejti Ledecki, ostvarivši vreme koje je samo 23 stotinke slabije od svetskog rekorda čuvene Amerikanke.\nOtplivala je savršenu trku, sve vreme je bila iza Ledecki ne puštajući je da se odvoji. Pojačala je u poslednjih 100 metara i dobila veliku rivalku sa vremenom 3:56,69.\nLedecki je trku završila sa rezultatom 3:57,36, dok je bronzu osvojila Kineskinja Li Bingđi (4:01,08).\nPiti ispisao istoriju britanskog plivanja\nAdam Piti ispisao je nove stranice istorije britanskog plivanja, pošto je postao prvi čovek iz ove zemlje koji je odbranio zlatnu medalju na Olimpijskim igrama.Piti je trijumfovao u trci na 100 metara prsno (25.95), ostavivši iza sebe Holanđanina Arna Kamingu i Nikoloa Martinjenija iz Italije.\nAdam je trenutno svetski rekorder na 50 i 100 metara prsnim stilom.\nPrvo zlato za Kanadu u Tokiju\nPrvu zlatnu medalju u Tokiju za ekipu Kanade donela je plivačica Margaret Meknil u disciplini 100 metara leptir stilom.\nOna je trku završila u vremenu 55.59 sekundi, druga je bila Jufej Džang iz Kine, dok se bronzom okitila Ema Mekion.\nSrpski plivač nije uspeo...Srpski plivač Velimir Stjepanović nije uspeo da se plasira u finale trke na 200 metara slobodnim stilom na Olimpijskim igrama u Tokiju...Stjepanović je završio trku kao osmi u svojoj grupi u vremenu 1:47.62 što nije bilo dovoljno za prolazak dalje...Prvi je završio predstavnik...


Naučni klub otvoren u Užicu - Užicka Republika Press\nNaučni klub u Užicu otvoren je kao četvrti u Srbiji uz podršku Centra za promociju nauke i lokalne samouprave. Prostor u Regionalnom centru za stručno usavršavanje prosvetnih radnika adaptiran je za potrebe kluba u kome će se učenici i nastavnici kroz radionice, eksperimente i druge metode nastave, neformalno obrazovati. Milena Vićević, v.d. direktora RCU veruje da bi upravo iz Naučnog kluba mogle da poteknu ideje za rešavanje pojedinih Užičkih ekoloških problema kao što su zagađenje vode i vazduha.\n„Gledaćemo da organizujemo različite aktivnosti sa mladima, profesorima i naučnicima kako bismo zajedničkim snagama došli do najboljeg rešenja. Ako imamo stručnjake koji mogu da prave različite studije slučaja sa decom i profesorima verujem da možemo da stignemo do konstruktivnih rešenja nekih probelma sa kojima se suočavamo“ zaključuje Vićević.\nOna je pozvala nastavnike i strukovna udruženja da se prijave na javni poziv Centra za promociju nauke, koji je danas otvoren, i konkurišu za inovativne projekte koji će biti podržani sa iznosom do 300 000 dinara.\nGradonačelnik, Tihomir Petković siguran je da je Užice kao grad inovativnih, obrazovanih i dokazanih mladih ljudi, kao i onih koji će to činiti u budućnosti zaslužilo Naučni klub. Dodaje da i lokalna strategija održivog razvoja prepoznaje nauku i obrazovanje kao ključne za razvoj grada i čitavog regiona. „U gradskoj upravi skoro svakodnevno imamo zahteve mladih Užičana koji odlaze na razna takmičenja i naučne konferencije u zemlji i svetu. Grad iz tekuće budžetske rezerve ih podržava snoseći troškove njihovih putovanja“, tvrdi Petković. Kaže da se budžetska pozicija unapred ne planira za takve namene, ali dodaje da se novac za učenike i studente uvek nađe iz tekuće budžetske rezerve. „Imali smo par mladih Užičana koji su odlazili u Ameriku i osvajali razne nagrade, ovih dana je aktuelan odlazak jedne naše sugrađanke u Portugaliju. Uspesi te dece nas raduju i daj bože da što više sredstava izdvajamo za njih“.\n„Istina je da se učenici interesuju za mnoge oblasti koje kroz školsko gradivo nije zastupljeno u nastavi, kao što su astronomija, antropologija i mnoge druge. Naša krajnja ideja je da učenike ne treba da učimo šta treba da znaju već kako da misle“rekao je Nemanja Đorđević, direktor Centra za promociju nauke. Parafrazirajući Ajnštajna „ako nešto ne znate da objasnite svojoj baki, onda ni vi to ne razumete“, Đorđević je istakao da će kroz Naučne klubove deca, iako žive u vremenu ekspanzije informacionih tehnologija i u našoj zemlji 80% ljudi koristi Internet, naučiti da isfiltriraju prave informacije i da će lakše shvatiti nauku.\nĐorđević potvrđuje činjenice da je Srbija zemlja koja najmanje u Evropi izdvaja sredstava za nauku. „Slika o finansiranju nauke u Srbiji jeste dramatična, jer od celokupnog budžeta naše države za Ministrstvo prosvete, nauke i tehnološkog razvoja se izdvaja svega 10% sredstava. Od tih 10% isto toliko (10 procenata) se izdvaja za nauku, a jedna polovina jednog procenta za promociju nauke“ objašnjava Đorđević. Dodaje da je Centar za promociju nauke za ukupno 12 Naučnih klubova koji će do kraja juna biti otvoreni u Srbiji ukupno izdvojio pet miliona dinara.\nInače, Centar za promociju nauke je državna institucija nadležna za promociju i popularizaciju nauke koja je osnovana 2010. godine kao deo strateškog programa razvoja Srbije u kome inovativnost i povezanost predstavljaju ključne resurse. Osnivanje centra proisteklo je iz potrebe da se nauka i tehnologija približe sa ciljem da se naučna pismenost i tehnološki napredak Srbije iskoriste za privredni razvoj naše zemlje.\nNaučni klubovi koje osniva Centar za promociju nauke do sada su pokrenuti u Nišu, Leskovcu, Čačku i Užicu. Do kraja juna biće otvoreni i u Kanjiži, Kragujevcu, Smederevu, Kikindi, Novom Pazaru, Kruševcu, Knjaževcu, Nišu i Beogradu.